title: Lego Ninjago (animaatiosarja)

text: Kahdeksannella kaudella ninjat saavat vastaansa moottoripyöräjengin nimeltä Garmadonin pojat. He palvovat Lloydin isän Garmadonin ilkeää puolta, ja haluavat herättää hänet kuolleista. Siihen he tarvitsevat kolme Oni-naamiota. Garmadonin pojat onnistuvat kutsumaan pahan Garmadonin edesmenneiden maailmasta, ja kauden lopussa taistelussa häntä vastaan Kai, Jay, Cole, Zane ja vauvaksi nuorentunut Wu joutuvat matkateellä Onien ja lohikäärmeiden maailmaan.


title: Lego Ninjago (animaatiosarja)

text:
Yhdeksännellä kaudella Kai, Cole, Jay, Zane ja Wu kohtaavat Onien ja Lohikäärmeiden-maassa Lohikäärmeiden metsästäjät, heimon jotka nappavat lohikäärmeitä ja käyttävät niiden elementti-voimiaan hyväkseen. Ninjago Cityssä lordi Garmadon ja Garmadonin pojat ovat ottaneet vallan ja Lloyd, Nya, Misako, PIXAL ja Dareth yrittävät selviytyä kaupungissa. Kauden lopussa, Kai, Cole Jay, Zane ja Wu palaavat Ninjagoon, ja lordi Garmadon ja Garmadonin pojat kukistuvat ja päätyvät vankilaan.
Manalan asukkaita. Heitä johti olento nimeltä Samukai, jonka Wu ja Garmadon karkottivat sinne kauan sitten. Kun Garmadon joutui vangiksi Manalaan, Samukai yritti kostaa. Mutta Garmadon voitti kaksintaistelussa itselleen Samukain aseman Manalan kuninkaana ja luurangot palvelivat häntä. Garmadon hylkäsi luurangot vapauduttuaan Manalasta.Muinainen Ensimmäisen Spinjitzu-mestarin luoma käärmeihmisten rotu. He tunsivat ennustuksen maailmaa uhkaavasta Kultaisesta mestarista ja yrittivät varoittaa Ninjagon ihmisiä. Mutta Mestari Chen onnistui uskottelemaan molemmat osapuolet toistensa vihollisiksi ja elementaalimestarit vangitsivat kärmeiset Wun ja Garmadonin johdolla maanalaisiin holveihin. Lloyd sai haltuunsa kartan heidän holviensa sijainnista ja vapautti Hypnobrait, Fangpyret sekä Pythorin, viimeisen Anacondrain, yrittäen orjuuttaa ne. Mutta he kaikki pettivät hänet. Lopulta Pythor vapautti myös Constrictait ja Venomarit ja yhdisti kärmeisten heimot voidakseen vapauttaa Great Devourerin.


title: Lego Ninjago (animaatiosarja)

text: Great Devourerin tuhon jälkeen Garmadon alisti kärmeiset palvelijoikseen, mutta menetettyään kultaisista aseista taotun mega-aseensa, kärmeiset saivat tilaisuuden pettää hänet. Hypnobraiden kenraali, Skales, nousi uudeksi Käärmekuninkaaksi. Valmistautuessaan tuhoamaan Ninjago Cityn, he löysivät holvin täynnä Kivisotureita, jotka heräsivät ja voittivat kärmeiset helposti. Kivisoturit sulkivat myös perässään holvin oven ja niin kärmeiset jäivät jälleen vangiksi maan alle. 3. kaudella ilmeni, että kärmeiset olivat saaneet holvin auki, mutta olivatkin päättäneet tehdä siitä itselleen uuden kodin ja jättää ihmiset rauhaan, mutta myöhemmin he palaavat auttamaan Ninjagon ihmisiä suojautumaan Overlordin hyökkäykseltä. He elivät siitä lähtien rauhassa ihmisten kanssa. Kärmeiset myös auttoivat ninjoja ja muita elementaalimestareita taistelussa Cheniä ja tämän anacondraiarmeijaa vastaan neljännellä kaudella.Kapteeni Soton piraatit olivat alun perin Destiny's Bountyn (leluversiossa Kohtalon alus) omistajia 200 vuotta sitten ja he etsivät Pimeyden saarta. Laivan sokean ohjaajan, No Eyed Peten, vuoksi he kuitenkin päätyivät Ninjagoon. Kärmeisten poltettua Luostarin 1. kauden alussa, Zane löysi hylyn ja siitä tehtiin Ninjojen uusi päämaja. Kauden lopussa Devourer tuhosi laivan, mutta 2. kauden alussa Garmadon korjasi sen. Löydettyään piraattien lokikirjan, Garmadon herätti kultaisista aseista taotun Mega-aseen avulla vahingossa piraatit takaisin henkiin. He eivät kuitenkaan suostuneet palvelemaan Garmadonia. Myöhemmin piraatit vangittiin Kryptarium-vankilaan.


title: Lego Ninjago (animaatiosarja)

text: Pimeä henki Overlord loi Kivisoturit murtumattomasta kiviaineesta. Ensimmäinen Spinjitzu-mestari ei voinut pysäyttää heitä kaikkia yksin, joten hän jakoi Ninjagon kahtia. Overlord jäi toiselle puolikkaalle, josta suurin osa vajosi mereen ja jota kutsuttiin Pimeyden saareksi. Garmadonin menettyä Mega-aseensa Ninjago Cityn viemäreihin jäänyt Great Devourerin myrkky herätti Ninjagoon jääneet Kivisoturit taas henkiin ja Garmadon nosti Pimeyden saaren mereen vajonneen osan pinnalle. Sitten hän otti Varjojen kypärän saaden Kiviarmeijan hallintaansa ja käynnistäen Kohtalon kellon, joka laskee aikaa Ratkaisevaan taisteluun. Kivisoturit kääntyivät Overlordia vastaan, kun Dareth sattui saamaan käsiinsä Overlordin pudottaman Varjojen kypärän, ja he tuhoutuivat, kun Lloyd voitti kaksintaistelussa Overlordin ja puhdisti Ninjagon pimeydestä. Mutta yksi Kivisoturi oli Kryptarium-vankilassa.


title: Lego Ninjago (animaatiosarja)

text: Zanen rakenteista kopioitujen tietojen perusteella rakennettuja Overlordin uusia palvelijoita.


title: Lego Ninjago (animaatiosarja)

text: Kultti, jonka Mestari Chen perusti opettaessaan vuosia sitten Lordi Garmadonia. He palvovat sukupuuton partaalla olevaa kärmeisheimoa Anacondraita. Jokaisella kultin jäsenellä on vähintään yksi heimon symboli tatuoituna kehoonsa ja heidän tavoitteensa on muuttua itse kärmeisiksi. Heidät karkotettiin Kirottuun Maailmaan 4. kauden lopussa.


title: Lego Ninjago (animaatiosarja)

text: Kummituksia, jotka palvelevat Kirotun maailman ruumiillistumaa: Ylhäisintä. Kun tuulen elementaalimestari Morro vapautui Kirotusta maailmasta, hän kutsui muut kummitukset avukseen Ninjagon Cityn museosta varastetulla Azuren liittoutuneella haarniskalla. He pyrkivät löytämään Maailmakristallin, jolla vapauttaa Ylhäisin.


title: Lego Ninjago (animaatiosarja)

text: Ilmajitzun keksijä joka asuu omassa kirotussa kummitustemppelissään. Hän ei kuulu Morron kummitusarmeijaan, vaan hänellä on oma haamuoppilaista koostuva armeijansa. Hän toimii ninjojen päävihollisena "Pyhäinpäivä"-televisiospesiaalissa ja yrittää kuunpimennyksen avulla aineellistua. Hänen oppilaidensa vapauduttua hän jää edelleen temppeliinsä.


title: Lego Ninjago (animaatiosarja)

text: Rikollisjoukko, jota johtaa toisesta maailmasta tullut djinni nimeltä Nadakhan.


title: Lego Ninjago (animaatiosarja)

text:
Kaksoset, jotka olivat ajan elementaalimestareita, kunnes heidän voimansa vangittiin neljään aikamiekkaan. Heidän tavoitteenaan on vallata Ninjago, koska pitävät ajan voimaa suurimpana ja tärkeimpänä. He taistelivat muiden elementtimestarien puolella kärmeissotien aikaan neljäkymmentä vuotta sitten, mutta pettivätkin heidät sodan jälkeen ja yrittivät vallata Ninjagon. He katosivat aikaan hypätessään aikapyörteeseen aikamiekkojen mukana, mutta palasivat. Heillä on apunaan Great Devourerin jälkeläisistä muodostuvia, Vermillion-nimisiä samuraisotureita.
Moottoripyöräjengi, jonka tarkoituksena on herättää paha lordi Garmadon henkiin kolmen maagisen Oni-naamion voimalla.Onien ja lohikäärmeiden maailmassa asuva kansa, jonka kulttuuri perustuu lohikäärmeiden metsästämiseen ja niiden elementaalivoimien hyödyntämiseen.


title: Lego Ninjago (animaatiosarja)

text: Alun perin neljä lohikäärmettä vartioivat Spinjitzun kultaisia aseita. Aseiden löydyttyä Ninjat kouluttivat niistä pilottijaksoissa itselleen ratsut. 4. kaudella Ninjat ja elementaalimestarit oppivat luomaan elementtienergiastaan omat lohikäärmeet, mutta menettivät kyvyn ennen 8. kautta.


title: Lego Ninjago (animaatiosarja)

text: Ensimmäinen Spinjitzu-mestari takoi nämä aseet Kultavuorilta kerätystä kullasta ja kyllästi niiden voimat Valon temppelissä. Näillä aseilla hän loi Ninjagon. Kukin kultainen ase hallitsee yhtä neljästä elementistä: maa, tuli, jää ja salama. Lisäksi ne hehkuvat vihreinä kun Vihreä Ninja on lähistöllä. Spinjitzu-voimat tulevat kuitenkin niiden käyttäjistä itsestään. Aseet ovat vain välineitä niiden kanavointiin. Ensimmäisen Spinjitzu-mestarin pojanpoikana ja Vihreänä Ninjana Lloyd Garmadon on perinyt aseiden voiman.


title: Lego Ninjago (animaatiosarja)

text: Aseet ovat:


title: Lego Ninjago (animaatiosarja)

text: Taistelussa Great Devoureria vastaan Garmadon sai kultaiset aseet ja saavuttuaan Kultavuorille hän takoi niistä sauvan, jota hän kutsui mega-aseeksi. Sitä ei voi käyttää tuhoamiseen, vain luomiseen. Ja silloinkin vain kerran päivässä, koska se uuvuttaa käyttäjänsä. Lopulta hän yritti muuttaa sillä menneisyyttä. Mutta Ninjat lähettivät sen menneisyyden kultaisilla aseilla avaruuteen.


title: Lego Ninjago (animaatiosarja)

text: Löydettyään Valon temppelin Kai, Jay, Cole ja Zane saavat uusiksi aseikseen kultaiset Elementtimiekat, joiden terät muistuttavat heidän omia elementtejään. Näillä he myös antoivat Lloydille kyvyn käyttää Kultaisen lohikäärmeen voimia. Myöhemmin miekat paljastuivat myös avaimeksi holviin, jossa Ensimmäisen Spinjitzu-mestarin mekaanista taisteluhaarniskaa säilytettiin.


title: Lego Ninjago (animaatiosarja)

text: Vuosien päästä, kun Overlord teki paluun ja pyrki saamaan uuden ruumiillisen muodon, hän matkusti avaruuteen noutamaan uuden ruumiinsa viimeistelemiseksi yhteensulaneet aseet asteroidilta, jonne ne olivat päätyneet. Ne sulatettiin Overlordille Kultaisen mestarin haarniskan osiksi ja Overlordin ruumiin tuhouduttua uudelleen Cyrus Borg piilotti haarniskan jäänteet tuntemattomaan paikkaan.


title: Lego Ninjago (animaatiosarja)

text:
Suomessa sarja esitettiin ensimmäisen kerran Nelonensella samana päivä kun sarja alkoi Yhdysvalloissa 14. tammikuuta 2011. Aluksi esitettiin neljä pilottijaksoa. Ensimmäinen 13 jakson mittaisen tuotantokausi esitettiin 31. maaliskuuta – 23. kesäkuuta 2012. Toinen tuontatokausi esitettiin Suomessa vuonna 2013. Televisiospesiaali nimeltä "Pyhäinpäivä" esitettiin Nelonen Nappula -kanavalla 25. lokakuuta 2016. Kahdekas kausi ilmestyi Suomeksi keväällä 2018 HBO Nordic -palveluun. yhdeksäs kausi ilmestyi suomeksi 30. marraskuuta 2018 HBO Nordic -palveluun.
8 kausi nähtiin ensimmäistä kertaa nelosella 12.1.2019


title: Spanglish – käännöskukkasia

text: Spanglish – käännöskukkasia () on vuonna 2004 ensi-iltansa saanut yhdysvaltalainen komediaelokuva, jonka on ohjannut James L. Brooks. Elokuvan ensi-ilta oli Yhdysvalloissa 17. joulukuuta 2004 ja Suomessa 25. helmikuuta 2005.


title: Ansa vanhemmille (vuoden 1998 elokuva)

text: Ansa vanhemmille ("The Parent Trap") on vuonna 1998 ensi-iltansa saanut yhdysvaltalainen elokuva, joka on uudelleenfilmatisointi vuoden 1961 samannimisestä perhe-elokuvasta. Uudelleenfilmatisoinnin ohjasi Nancy Meyers ja tuotti Charles Shyer. Shyer ja Meyers myös käsikirjoittivat elokuvan.


title: Ansa vanhemmille (vuoden 1998 elokuva)

text: Elokuvan pääosassa on Lindsay Lohan kaksoisroolissa. Hän esittää kaksostyttöjä, jotka tapaavat toisensa vahingossa sen jälkeen, kun heidät erotettiin heidän synnyttyään. Kaksosten eronneita vanhempia esittävät Dennis Quaid ja Natasha Richardson.


title: Ansa vanhemmille (vuoden 1998 elokuva)

text: Molemmat elokuvat on tehty Erich Kästnerin kirjan "Lisen ja Lotten salaisuus" sekä vuoden 1936 elokuvan "Kolme ovelaa tyttöä" pohjalta. Siinä pääosaa näytteli Deanna Durbin.


title: Ansa vanhemmille (vuoden 1998 elokuva)

text: Nick Parker (Dennis Quaid) ja Elizabeth James (Natasha Richardson) tapasivat ja menivät naimisiin risteilyllä RMS Queen Elizabeth 2:lla. He saivat kaksostytöt, Hallien ja Annien (Lindsay Lohan), mutta pari erosi ja menetti yhteyden toisiinsa. Nick kasvatti Hallien Napan piirikunnassa Kaliforniassa viinitilalla ja kuuluisaksi hääpukusuunnittelijaksi kohonnut Elizabeth kasvatti Annien Lontoossa. He eivät kertoneet tytöille toisistaan.


title: Ansa vanhemmille (vuoden 1998 elokuva)

text: Risteilyn jälkeen tarina hyppää kahdentoista vuoden päähän kesään, jolloin Nick ja Elizabeth laittavat tytöt vahingossa samalle kesäleirille. Kaksosten tavattua toisensa he alkavat tehdä toisilleen piloja, mikä kuitenkin päättyy yhden leiriohjaajan langettua Hallien ansaan. Kaksoset erotetaan muista tytöistä omaan mökkiinsä. Hallie ja Annie saavat yhdessä asuessaan tietää, että he syntyivät samana päivänä ja heillä molemmilla on revennyt hääkuva vanhemmistaan. Tyttöjen ymmärrettyä kaksosuutensa he punovat juonen, jonka avulla voivat tavata aiemmin tuntemattomat vanhempansa.


title: Ansa vanhemmille (vuoden 1998 elokuva)

text: Leirin päätyttyä juoni onnistuu: Hallie lähtee Lontooseen jossa hän tapaa äitinsä, isoisänsä ja hovimestari Martinin. Annie lähtee Kaliforniaan jossa hän tapaa isänsä, taloudenhoitaja Chessyn, Sammy-koiran ja Nickin nuoren morsiamen Meredithin (Elaine Hendrix), joka on kiinnostunut vain Nickin rahoista. Meredithiin turhautunut Annie soittaa Hallielle ja suostuttelee tämän tuomaan Elizabethin Kaliforniaan purkamaan kihlauksen. Pian kaikki muut paitsi Nick ja Meredith saavat tietää vaihdosta ja heidän perheensä toivottaa heidät kyynelsilmin tervetulleiksi.


title: Ansa vanhemmille (vuoden 1998 elokuva)

text: Aikomuksenaan saattaa Nick ja Elizabeth yhteen Annie, Hallie, Isoisä, Chessy ja Martin järjestävät heille tapaamisen sanfranciscolaiseen hotelliin. Nick ja Elizabeth tapaavat toisensa vihdoin. Nick saa tietää vaihdosta ja kaksoset järjestävät vanhemmilleen kynttiläillallisen jahdilla, joka on koristeltu muistuttamaan heidän ensitapaamistaan. Päivällisellä Elizabeth sanoo ettei Nick seurannut häntä hänen lähdettyään. He tekevät suunnitelmia siitä, kuinka kaksoset voisivat viettää yhdessä lomia, mutta päättävät olla jatkamatta omaa suhdettaan.


title: Ansa vanhemmille (vuoden 1998 elokuva)

text: Hallie ja Annie eivät pidä ajatuksesta, joten he pakottavat vanhempansa viemään heidät leireilemään olemalla kertomatta kumpi on kumpi. Elizabethin suostuteltua Nickin ottamaan mukaan Meredithin hänen sijastaan, kaksoset tekevät Meredithille joukon kepposia. Meredith raivostuu ja pakottaa miehen valitsemaan hänen ja tytärtensä välillä. Nick valitsee kaksoset ja Meredith purkaa kihlauksen.


title: Ansa vanhemmille (vuoden 1998 elokuva)

text: Meredithin lähdettyä Nick näyttää Elizabethille viinikokoelmansa, johon kuuluu myös se jota he joivat häissään. Elizabeth liikuttuu eleestä ensin, mutta muuttaa mielensä ja palaa Lontooseen Annien kanssa. Kuitenkin Elizabethin ja Annien päästyä kotiin he löytävät sieltä heitä odottavat Hallien ja Nickin, jotka lensivät sinne heitä nopeammin. Elizabeth on uusista häistä peloissaan, mutta hän luottaa Nickin itsevarmuuteen.


title: Ansa vanhemmille (vuoden 1998 elokuva)

text:
Lopputeksteissä on kuvia Nickin ja Elizabethin toisista häistä QE2:lla, joissa kaksoset ovat morsiusneitoja. Lisäksi kuvissa näkyy Martin antamassa Chessylle kihlasormusta.
Koska elokuva on samannimisen vuoden 1961 elokuvan uudelleenfilmatisointi, siinä on monia viittauksia aiempaan elokuvaan. Näitä ovat muun muassa:


title: Divisioonankomentaja

text: Divisioonankomentaja () oli sotilasarvo puna-armeijalla sota-aikana vuoteen 1940 asti. Divisioonankomentajan arvo vastaa tänä päivänä Suomen sotilasarvoissa kenraalimajurin arvoa. Divisioonankomentajasta alempi arvo on prikaatinkomentaja ja ylempi arvo armeijakunnankomentaja. Puna-armeija otti kenraalinarvot käyttöön talvisodan jälkeen vuonna 1940.


title: Turkoosinaakka

text: Turkoosinaakka ("Cyanolyca turcosa") on Etelä-Amerikassa tavattava variksiin kuuluva varpuslintu.


title: Turkoosinaakka

text: Kooltaan turkoosinaakka on noin 32 cm. Laji on selästään, siivistään ja vatsastaan väriltään turkoosin sininen. Pää on hieman muuta ruumista vaaleampi. Päässä on musta maski ja turkoosin rinnan poikki kulkee musta juova. Pyrstön alapuoli on linnulla musta. Ulkonäöltään turkoosinaakka muistuttaa indigonaakkaa ("Cyanolyca viridicyana"), mutta on hieman vihertävämpi ja musta rinnan poikki kulkeva raita on ohuempi.


title: Turkoosinaakka

text: Turkoosinaakkaa tavataan Andeilta Kolumbiasta, Ecuadorista ja Perun pohjoiskärjestä. Linnun elinympäristöä ovat kosteat metsät ja metsien reunamaat aina puurajaan asti. Laji tulee toimeen myös hieman hakatuissa metsissä. Turkoosinaakan elinympäristöt sijaitsevat yleensä 1 500–3 000 metrin korkeudella merenpinnasta.


title: Armeijakunnankomentaja

text:
Armeijakunnankomentaja () oli sota-aikana sotilasarvo puna-armeijassa aina vuoteen 1940 asti. Armeijakunnankomentajan arvo vastasi suomen sotilasarvoissa samaa kuin kenraaliluutnantti. Armeijakunnankomentajasta alempi arvo oli divisioonankomentaja ja korkeampi arvo 2. luokan armeijankomentaja.
Puna-armeijassa otettiin kenraalinarvot käyttöön talvisodan jälkeen 1940.


title: Prikaatinkomentaja

text:
Prikaatinkomentaja () oli sotilasarvo puna-armeijassa sota-aikana vuoteen 1940 asti. Prikaatinkomentajan arvo vastasi Suomen sotilasarvoissa kenraalimajurin arvoa. Nykyään prikaatinkomentajan arvo vastaisi Suomen sotilasarvoissa prikaatikenraalin arvoa. Prikaatikenraalin arvo tuli Suomeen vuonna 1995. Prikaatinkomentajasta alempi arvo on
eversti ja korkeampi arvo on divisioonankomentaja. Puna-armeijassa otettiin
kenraalinarvot käyttöön talvisodan jälkeen vuonna 1940.


title: OnlySee

text: OnlySee on australialaisen laulaja-lauluntekijä Sian albumi vuodelta 1997. Albumi on Sian ensimmäinen sooloalbumi. Sia julkaisi sen koko nimellään Sia Furler, mutta siirtyi käyttämään myöhemmillä albumeillaan taiteilijanimeä Sia. Albumin tuotti Jesse Flavell ja julkaisi australialainen indie-levy-yhtiö Flavoured Records. OnlySee ei ole enää saatavilla. Kappale "Soon" julkaistiin uutena "Sober and Unkissed" -nimisenä versiona Sian seuraavalla albumilla "Healing Is Difficult".


title: Breno (Italia)

text: Breno on kunta Brescian maakunnassa Pohjois-Italiassa. Kunnassa on vajaat 5 000 asukasta, ja sen pinta-ala on 60 neliökilometriä.


title: Breno (Italia)

text: Breno on Bagolinon, Biennon, Braonen, Ceton, Cividate Camunon, Losinen, Malegnon, Niadron, Prestinen sekä Trenton maakunnassa sijaitsevien Condinon ja Daonen naapurikunta. Breno sijaitsee solassa, jossa aiemmin saattoi kulkea Pon sivujoki Oglio. Toisen vuoren huipulla on Brenon linna, josta vartioitiin Val Camonicaa 1600-luvulle saakka. Samalla vuorella on ollut asutusta jo esihistoriallisista ajoista saakka.


title: Tina!: Her Greatest Hits

text: Tina!: Her Greatest Hits on Tina Turnerin kokoelmalevy vuodelta 2008.


title: Punainen fosfori

text: Punainen fosfori on eräs fosforin allotrooppinen muoto. Se on rakentunut pitkistä, tiiviisti pakkautuneista atomiketjuista. Sen tiheys on noin 2,34 g/cm³ ja sulamispiste noin 590 °C. Punaisen fosforin leimahduspiste on 30 °C ja CAS-numero 7723-14-0. Toisin kuin valkoinen fosfori, se ei ole kovin reaktiivista, ei syty itsestään huoneenlämmössä, ei liukene veteen tai orgaanisiin liuottomiin eikä ole kovin myrkyllistäkään. Aineen LD50 on 15 g/kg (suun kautta, rotta). Hangattaessa se kuitenkin kipinöi, ja noin 400 °C:n lämpötilaan kuumennettuna sekin palaa.


title: Punainen fosfori

text: Punaista fosforia syntyy, kun valkoista fosforia kuumennetaan ilmattomassa tilassa noin 400 °C:een. Paljon hitaammin sama muutos tapahtuu huoneenlämmössäkin.


title: Punainen fosfori

text: Punaista fosforia käytetään pääasiassa tulitikkuteollisuudessa. Sitä on tulitikkuaskin raapaisupinnassa sekoitettuna lasijauheeseen ja sideaineeseen. Tikkua raapaistaessa se kipinöi ja sytyttää tikun.


title: Metsämiehen laulu

text: Metsämiehen laulu on Aleksis Kiven runo, joka sisältyi kokoelmaan "Kanervala" (1866). Se on myös romaanissa "Seitsemän veljestä", jonka varhaisversioon Kivi sen alkujaan kirjoitti. Runon on Jean Sibelius säveltänyt lauluksi 1899. Laulua on Sibelius-sivustolla kuvattu seuraavasti: "Uhoava ja itsevarma miesjoukko palaa luontoon riemukkaissa tunnelmissa."


title: Metsämiehen laulu

text:
Terve metsä, terve vuori,
terve metsän ruhtinas.
Täss’ on poikas uljas nuori,
esiin käy hän voimaa täys
kuin tuima tunturin tuuli.


title: Metsämiehen laulu

text:
Metsän poika tahdon olla,
sankar jylhän kuusiston.
Tapiolan vainiolla
karhun kanssa painii käyn,
ja maailma unholaan jääköön.


title: Metsämiehen laulu

text:
Ihana on täällä rauha,
urhea on taistelo.
Myrsky käy ja metsä pauhaa,
tulta iskee pitkäinen,
ja kuusi ryskyen kaatuu.


title: Metsämiehen laulu

text:
Viherjäisell lattialla,
miss’ ei seinät hämmennä,
tähtiteltin korkeen alla
käyskelen ja laulelen,
ja kaiku ympäri kiirii.


title: Metsämiehen laulu

text:
Kenen ääni kiirii siellä,
metsän immen lempeän.
Liehtarina miehen tiellä
hienohelma hyppelee,
ja kultakiharat liehuu.


title: Tammikuun kansannousu

text: Tammikuun kansannousu oli Kongressi-Puolan alueilla tapahtunut kansannousu Venäjän keisarikuntaa vastaan vuosina 1863–1865. 1830-luvulla tapahtuneen marraskuun kansannousun tavoin tammikuun kansannousunkin kukisti lopulta Venäjän armeija. Kapinan seurauksena Puolan itsehallinnollinen asema Venäjän yhteydessä heikkeni entisestään.


title: Tammikuun kansannousu

text: Marraskuun kansannousun jälkeen puolalaiset Venäjän hallitsemilla Puolan alueilla olivat pitkään niin lyötyjä, ettei kapinoita alkanut Itävallan ja Preussin puolalaisalueiden kapinoinnin tapaan. Uusi mahdollisuus kapinoinnille tuli kuitenkin keisari Aleksanteri II:n myötä. Vuonna 1856 Aleksanteri lakkautti Krimin sodan jälkeen Puolan kuningaskunnassa marraskuun kansannoususta lähtien vallinneen poikkeustilan. Poliittinen elämä Puolassa heräsi jälleen henkiin, mutta kansallinen liike oli jakautunut kahtia. Punaiset kannattivat itsenäisyyden palauttamista kapinan avulla ja sitä valmisteltiin erilaisia salaseuroja perustamalla. Merkittävimpiä näistä seuroista oli Aleksandrzej Zamoyskin johtama Maanviljelysseura, johon kuului 4 000 jäsentä. Toinen kansallisen liikkeen ryhmittymä olivat valkoiset, jotka kannattivat itsenäisyyden tavoittelua muiden kuin väkivaltaisten keinojen avulla. Valkoisten johtajana toimi Aleksander Wiwlopolski. Valkoisten mielestä Venäjä ei muodostanut puolalaisille yhtä suurta vaaraa kuin Preussi. Kannatuksen takaamiseksi valkoiset vaativat punaisten tavoin Puolan entisten itäalueiden liittämistä Puolaan, mutta punaiset olivat silti kansan keskuudessa suositumpia. Wielpolski pääsi Aleksanterin nimittämänä Puolan siviilihallinnon johtoon ja kansannousun ehkäisemiseksi hän sijoitti Puolaan 100 000 venäläistä sotilasta. Lisäksi hän suunnitteli 30 000 miehen kutsumista armeijaan, mutta suunnitelma tuli ilmi ja kutsuttavat katosivat maan alle.


title: Tammikuun kansannousu

text: Tammikuun kapina alkoi varsinaisesti Varsovan salaisen keskuskomitean perustamisen myötä 22. tammikuuta 1863. Poiketen edellisistä kapinoista kapinoitsijoilla ei tällä kertaa ollut vakinaista armeijaa, vaan kapina oli luonteeltaan sissisotaa. Lisäksi kapinalliset kehittivät maan alaisen kilpailevan hallintokoneiston. Kansannousu alkoi sissi-iskuilla Venäläisiä varuskuntia vastaan. Kapina levisi myös Liettuaan. Kapinan pitkittyessä punaisten yhtenäisyys kärsi ja eri osastot alkoivat kilpailla keskenään. Kapinan alussa johto oli ollut Stefan Bobrowskin käsissä, mutta myöhemmin kapinan johtajaksi nousi Romuald Traugutt. Traugutt pidätettiin toukokuussa 1864, mikä merkitsi kansannousun loppua Puolassa vaikkakin erilliset sissiryhmät jatkoivat toimintaansa vielä vuoden 1865 kesään saakka.


title: Tammikuun kansannousu

text: Tragautt ja neljä hänen läheistä johtajaansa hirtettiin Varsovan sitadellissa vuoden 1864 elokuussa. Puolan kuningaskunta lakkautettiin kokonaan, ja Puolan alueita alettiin kutsua Veikselin maakunniksi. Puolalaiset virkamiehet vaihdettiin venäläisiin ja virka- sekä koulukieliksi tuli venäjä puolan tilalle. Liettuassa rankaisutoimia johti kuvernööri Mihail Muravjov, joka sai lempinimen ”Vilnan pyöveli”. Monet aateliston omistamat maatilat takavarikoitiin ja niiden omistajat vietiin Siperiaan. Toimet keskittyivät erityisesti aatelistoon, koska aatelistoa pidettiin suurvaltaihanteiden ylläpitäjinä. Puolassa aloitettiin poikkeustilahallinto, joka levisi vuoden 1881 jälkeen käyttöön koko Venäjän alueelle.


title: Virovitica-Podravina

text: Virovitica-Podravinan piirikunta ("Virovitičko-podravska županija") on piirikunta Itä-Kroatiassa Slavonian suuralueella. Sen pääkaupunki on Virovitica. Piirikunnan asukasluku on 85 000 asukasta (2011), pinta-ala on 2 021 km².


title: Karla (autokorjaamoketju)

text: Karla on S-ryhmän osuuskauppojen omistama autokorjaamoketju, jonka ensimmäinen toimipiste sijaitsee Mikkelissä. Ketjun on tarkoitus laajentua ABC-ketjun tavoin maanlaajuiseksi. Vuonna 2017 toimipisteitä oli seitsemän. Toimipaikkoja sijoitetaan ensisijaisesti S-ryhmän muiden toimipaikkojen yhteyteen, kuten liikenneasemien ja kauppojen viereen. Huoltamon kohderyhmänä ovat kaikkien automerkkien määräaikaishuollot.


title: Glitter

text: Glitter voi viitata ainakin seuraaviin:


title: Požega-Slavonia

text: Požega-Slavonian piirikunta ("Požeško-slavonska županija") on piirikunta Itä-Kroatiassa Slavonian suuralueella. Sen pääkaupunki on Požega. Piirikunnan asukasluku on 85 831 asukasta (2001), pinta-ala on 1 823 km².


title: Požega-Slavonia

text: Piirikunnassa sijaitsee kaupungit Požega, Lipik, Pakrac, Kutjevo ja Pleternica sekä kunnat Brestovac, Caglin, Jakšic, Kaptol ja Velika.


title: Two Dogs

text: Two Dogs on australialainen siiderituote. Two Dogs on maailman ensimmäinen sitruunasiideri. Two Dogsin keksi Duncan MacGillivray vuonna 1993. Tuotteen osti ranskalainen alkoholijuomayhtiö Pernod Ricard vuonna 1995. Vuonna 2006 tuotteen osti Kirin Brewery Company of Japan -niminen japanilainen yhtiö.


title: Brod-Posavina

text: Brod-Posavinan piirikunta ("Brodsko-posavska županija") on piirikunta Itä-Kroatiassa Slavonian suuralueella. Sen pääkaupunki on Slavonski Brod. Piirikunnan asukasluku on 158 000 asukasta (2011), pinta-ala on 2 043 km².


title: Suurustaminen

text: Suurustaminen on nestemäisen ruoan sakeuttamista jauhoja lisäämällä. Halutun lopputuloksen saamiseksi voidaan käyttää valmiita tärkkelyssuurusteita tai muun muassa vehnäjauhoja, ohrakasta, maissitärkkelysjauhoja, perunajauhoja ja arrow-jauhoja. Myös tuorejuustoilla voi sakeuttaa suolaisia ruokia. Jauhot, joita suurustamiseen käytetään, valitaan halutun lopputuloksen mukaan.


title: FK Volga Nižni Novgorod

text: FK Volga Nižni Novgorod () on vuonna 1963 perustettu venäläinen jalkapalloseura Nižni Novgorodin kaupungista saman nimisestä oblastista. Kaudella 2010 seura sijoittui toiseksi Venäjän 1. divisioonassa ja nousi ensimmäistä kertaa Venäjän liigaan.


title: FK Volga Nižni Novgorod

text: FK Volga perustettiin vuonna 1963 kahden gorkilaisen seuran, Torpedon ja Raketan, yhdistyttyä. Seura pelasi Neuvostoliiton liigassa sijoittuen parhaimmillaan neljänneksitoista kaudella 1964. Seuran toiminta lakkasi vuonna 1984 ja se perustettiin uudelleen 1998 nimellä FK Elektronika Nižni Novgorod. Seura aloitti taipaleensa Venäjän amatööriliigasta nousten kaudeksi 2001 2. divisioonaan ja kaudeksi 2011-12 liigaan.


title: Omari Tetradze

text: Omari Tetradze (, s. 13. lokakuuta 1969) on venäläinen jalkapallovalmentaja ja entinen puolustaja. Lokakuusta 2015 lähtien hän on toiminut FK Jenisei Krasnojarskin päävalmentajana.


title: Omari Tetradze

text: Tetradze syntyi Georgian SNT:ssa nimellä Omari Osipov. Hän vaihtoi äitinsä puolen sukunimen 18-vuotiaana. Hänellä on kreikkalaiset sukujuuret ja 1990-luvun alussa hän sai myös Kreikan kansalaisuuden, josta kuitenkin myöhemmin luopui.


title: Omari Tetradze

text: Tetradze aloitti pelaajauransa FK Dynamo Tbilisissä 1987. Hän edusti seuraa kolmen kauden ajan, muttei onnistunut vakiinnuttamaan paikkaansa avauskokoonpanossa. Kaudeksi 1990 hän siirtyi FK Mertškali Ozurgetiin, josta jo seuraavana vuonna FK Dynamo Moskovaan. Dynamossa oikeana puolustajana pelannut Tetradze sai kohtuullisesti peliaikaa ja oli voittamassa joukkueelle Venäjän liigassa hopeaa sekä pronssia. Kaudeksi 1995 hän siirtyi entisen Dynamo-valmentajan Valeri Gazzajevin perässä FK Alania Vladikavkaziin, jossa voitti yllätysmestaruuden debyyttikaudellaan.


title: Omari Tetradze

text: Kauden 1996 jälkeen Tetradze jätti Venäjän kentät siirtyen italialaiseen suurseura AS Romaan. Ura ei Romassa kuitenkaan lähtenyt toivottuu nousuun ja kolmen kauden aikana hän pelasi vain 15 ottelua. Kesällä 1999 Tetradze jätti seuran jatkaen uraansa kreikkalaisessa PAOKissa. Peliaikaa tuli jo enemmän ja kaudella 2000–2001 hän juhli Kreikan cupin mestaruutta.


title: Omari Tetradze

text: Tetradze palasi Venäjälle Alanian joukkueeseen 2002. Kaudeksi 2003 hän siirtyi 2. divisioonassa pelanneeseen FK Anži Mahatškalaan. Tetradze pelasi uransa kaksi viimeistä kautta PFK Krylja Sovetov Samarassa lopettaen pelaajana kauteen 2005.


title: Omari Tetradze

text: Maajoukkuetasolla Tetradze edusti Neuvostoliittoa, IVYä sekä Venäjää. Hän oli mukana Venäjän joukkueessa MM-kisoissa 1994 ja EM-kisoissa 1996.Valmennusuransa Tetradze aloitti Krylja Sovetovin apulaisvalmentajana siirtyen tammikuun alussa 2007 FK Anži Mahatškalan peräsimeen. Kahden vaisumman kauden jälkeen hän johdatti seuran kaudella 2009 Venäjän 1. divisioonan mestariksi. Hän erosi kuitenkin yllättäen tehtävistään maaliskuussa 2010 juuri liigakauden alla. Syyksi eroon hän ilmoitti väsymyksen matkustamiseen. Kuitenkin jo toukokuussa 2010 hänestä tuli FK Volga Nižni Novgorodin uusi päävalmentaja. Hän johdatti seuran 1. divisioonan hopealle ja liigaan kaudelle 2011/12. Liigamenestys ei kuitenkaan tyydyttänyt seurajohtoa ja Tetradze sai potkut kesäkuussa 2011.


title: Omari Tetradze

text: Elokuussa 2012 Tetradzen valmennusura jatkui FK Himkin päävalmentajana. Hän jätti seuran kuitenkin jo lokakuussa. Helmikuussa 2013 hänestä tuli Kazakstanin Superliigassa pelaavan FK Zhetysun päävalmentaja. Hän erosi seuran palveluksesta syyskuussa 2014. Lokakuussa 2015 Tetradzesta tuli Venäjän 1. divisioonassa pelanneen FK Jenisei Krasnojarskin päävalmentaja.


title: Harald Schlegelmilch

text: Harald Šlēgelmilhs tunnettu paremmin nimellä Harald Schlegelmilch (s. 6. joulukuuta 1987 Riika) on latvialainen moottoriurheilija. Nykyään hän kilpailee Saksan Porsche Carrera Cupissa.


title: Harald Schlegelmilch

text: Schlegelmilch aloitti urheilu-uransa kahdeksanvuotiaana kilpaillen seitsemän vuotta karting-sarjoissa. Vuonna 2003 hän testasi Formula BMW sarjan autoa ja seuraavana vuonna hän voitti Formula Lista Junior sarjan mestaruuden. Samana vuonna hän kilpaili Skandinavian Formula Renault 2000 sarjassa saavuttaen Vuoden Tulokas palkinnon. Vuonna 2005 Schlegelmilch jatkoi Saksan Formula BMW sarjassa. Samana vuonna hän sijoittui kolmanneksi Itävallan Formula 3 Cupissa. Vuonna 2006 Schlegelmilch voitti sekä Saksan että Itävallan F3-sarjojen mestaruudet. Vuonna 2007 Schlegelmilch kilpaili Formula 3 Euroseries sarjassa. Samana vuonna hän testasi Tridentin GP2-autoa. Vuonna 2008 Schlegelmilch sijoittui neljänneksi International Formula Master sarjassa. Samana vuonna hän kilpaili Aasian GP2-sarjassa saavuttaen kolme pistettä. Vuonna 2009 Schlegelmilch ajoi yksittäisiä kilpailuja Formula Renault 3.5, Atlantic Championship, F3 ja IFM-sarjoissa. Vuonna 2010 hän kilpaili Saksan Porsche Carrera Cupissa. Vuonna 2012 Schlegelmilch ajoi kaksi kilpailua Formula 2-sarjassa.


title: Foued Mebazaâ

text: Foued Mebazaâ (, s. 15. kesäkuuta 1933 Tunis, Ranskan Tunisia) on tunisialainen oikeustieteilijä ja poliitikko. Hän toimi maansa parlamentin puhemiehenä vuodesta 1997. Kun vuoden 2011 levottomuuksien takia presidentti Zine El Abidine Ben Ali poistui maasta, maan perustuslakineuvosto ilmoitti, että väliaikaisen presidentin tehtävä kuuluu parlamentin puhemiehelle eli Mebazaalle.


title: Foued Mebazaâ

text: Mebazaâ puhuu arabiaa ja ranskaa. Hän on opiskellut oikeustiedettä Pariisissa ja saanut asianajajan oikeudet vuonna 1960. Hän toimi aluksi vuosina 1962–1964 maan valtiosihteerinä. Viran jälkeen Mebazaâ nimitettiin Tunisian jalkapalloliiton puheenjohtajaksi, jossa hän toimi vuosina 1964–1965. Sittemmin Mebazaâsta tuli maan pääkaupungin Tunisin pormestari vuosina 1969-1973.


title: Foued Mebazaâ

text: Hän palasi takaisin Tunisian hallitukseen nuoriso- ja urheiluministeriksi 27. lokakuuta 1987 tuolloin pääministerinä toimineen Zine El Abidine Ben Alin puolueeseen. Mebazaâ säilytti virkansa Ben Alin noustua Tunisian presidentiksi 7. marraskuuta 1987. Hän oli virassaan vuoteen 1988 asti. Myöhemmin 1990-luvulla Mebazaâ toimi Karthagon pormestarina vuosina 1995-1998. Viran aikana hänet nimitettiin Habib Boularèsin seuraajaksi 14. lokakuuta 1997 edustajainhuoneen puheenjohtajaksi.


title: Foued Mebazaâ

text: Vuodenvaihteessa 2010–2011 maassa puhjenneiden levottomuuksien vuoksi presidentti Zine El Abidine Ben Ali poistui maasta. Muhammad al-Ghannuši ilmoitti toimivansa väliaikaisena presidenttinä seuraaviin vaaleihin saakka, jotka pidettäisiin kuuden kuukauden päästä. 15. tammikuuta 2011 maan perustuslakineuvosto ilmoitti kuitenkin että väliaikaisen presidentin tehtävä kuuluu parlamentin puhemiehelle Mebazaâlle. 18. tammikuuta 2011 Mebazaâ ilmoitti eronneensa Ben Alin perustamasta RCD-puolueesta. Mebazaâ väliaikaisen presidentin tehtävät päättyivät 22. marraskuuta 2011, kun maan uudeksi presidentiksi valittiin Moncef Marzouki.


title: United Soccer League

text: United Soccer League (lyh. USL) on pohjoisamerikkalainen miesten jalkapalloliiga, johon kuuluu joukkueita Yhdysvalloista ja Kanadasta. Se on Yhdysvaltain sarjajärjestelmässä kolmannella tasolla Major League Soccerin ja North American Soccer Leaguen alapuolella. Liigan ensimmäinen kausi pelattiin vuonna 2011.


title: United Soccer League

text: Liigaa hallinnoi NuRock Soccer Holdingsin omistama United Soccer Leagues, ja se perustettiin vuonna 2010 nimellä USL Pro yhdistämällä USL First Division ja USL Second Division. Perustaminen oli seurausta sekavasta kaudesta 2010, jota ennen useat joukkueet erosivat USL First Divisionistä ja perustivat kilpailevan North American Soccer Leaguen. Yhdysvaltain jalkapalloliitto ei antanut kummallekaan liigalle hyväksyntäänsä, vaan kaudella 2010 USL First Divisionin ja NASL:n joukkueet kilpailivat liiton hallinnoimassa väliaikaisessa USSF Division 2 Pro Leaguessa.


title: United Soccer League

text: Liiga on tehnyt yhteistyötä Major League Soccerin kanssa kaudesta 2013 alkaen, ja se on asteittain korvannut MLS:n oman reserviliigan. Kaudella 2015 liigassa pelaa kahdeksan MLS-seuran reservijoukkuetta ja lisäksi 12 joukkueella on yhteistyösopimus MLS-seuran kanssa. Kaudeksi 2015 myös liigan nimi muutettiin USL Prosta United Soccer Leagueksi.


title: United Soccer League

text: Liigan ensimmäisellä kaudella 2011 siihen kuului kolme puertoricolaisjoukkuetta, mutta ne suljettiin liigasta kesken kauden talousvaikeuksien vuoksi. Liigaan on kuulunut myös antiguabarbudalainen joukkue.Kaudella 2017 liigassa pelaa 30 joukkuetta, jotka on jaettu kahteen konferenssiin. Joukkueet pelaavat 30 ottelun runkosarjan, ja kuusi parhaiten sijoittunutta joukketta molemmista konferensseista pääsevät pudotuspeleihin.


title: Diego Buonanotte

text: Diego Mario Buonanotte Rende (s. 19. huhtikuuta 1988 Teodelina, Santa Fe, Argentiina) on argentiinalainen jalkapalloilija. Hän edustaa espanjalaista Granadaa ja on pelipaikaltaan hyökkäävä keskikenttäpelaaja.


title: Diego Buonanotte

text: Buonanotte teki ensiesiintymisensä River Platen edustusjoukkueessa 9. huhtikuuta 2006 ottelussa Institutoa vastaan. Ensimmäisen maalinsa hän teki joukkueessa 7. lokakuuta 2007. River Platen silloinen päävalmentaja Daniel Passarella valitsi Buonanotten joukkueen avauskokoonpanoon pelattavaan "Superclásicoon", jossa vastaan asettui paikallisvastustaja Boca Juniors. River Plate vei ottelun lopulta nimiinsä numeroin 2–0, jossa Buonanotte kuului joukkueensa avainpelaajiin. Hän oli mukana voittamassa myös vuoden 2008 syyskauden (Apertura) mestaruutta.


title: Diego Buonanotte

text: Joulukuussa 2009 Buonanotte joutui onnettomuuteen menetettyään autonsa hallinnan moottoritiellä. Hän sai itse tapahtumasta useita vammoja, mutta hänen kolme kyydissä ollutta ystäväänsä menehtyivät kaikki. Buonanottella oli käytössään hänen isänsä Peugeot 307-merkkinen henkilöauto, jolla ystävykset olivat palaamassa illanvietosta. He ajoivat pitkin moottoritietä, kunnes hän menetti autonsa kontrollin, jonka seurauksena se suistui ulos tieltä ja törmäsi lopulta puuhun. Onnettomuus tapahtui noin 15 kilometrin päässä Clementinan kaupungista. Buonanotten sanottiin olleen tajuissaan, kun hänet autettiin pois kolaroidusta autosta, mutta myös pahoin loukkaantunut.


title: Diego Buonanotte

text: Myöhemmin sairaalassa Buonanottella kerrottiin murtuneen oikea olkaluu ja solisluu sekä hänen oikea keuhkonsa oli ruhjeutunut. Lääkäri sanoi Buonanotten tilan olleen vakaa, mutta hänen oli saatava tehokasta hoitoa sekä hänet oli säilytettävä tarkkailun alaisena. Hänet autosta pois auttanut palomies Guillermo Fernández kertoi Buonanotten sanoneen hänelle kolarin olleen oma vika ja että hän oli itse menettänyt autonsa hallinnan.


title: Diego Buonanotte

text: Hänen toipumisensa tapahtui kuitenkin ennustettua nopeammin, joka oli noin seitsemän kuukautta, ja hän palasi takaisin pelikentille 17. huhtikuuta 2010 ottelussa Godoy Cruzia vastaan. Vajaa kaksi viikkoa myöhemmin 30. huhtikuuta 2010 hän teki ensimmäisen maalinsa onnettomuuden jälkeen ottelussa Vélez Sarsfieldia vastaan.


title: Diego Buonanotte

text: 14. tammikuuta 2011 Buonanotte teki viisivuotisen sopimuksen espanjalaisseura Málagan kanssa. Hänestä maksettiin noin 4,5 miljoonan euron siirtokorvaus. Hän siirtyi seuraan kuitenkin vasta kesällä.


title: Rasismi Suomessa

text: Rasismi Suomessa on ilmiö, jota ei ole ennen 1990-lukua juurikaan tutkittu. Ilmiöistä, jotka monissa muissa maissa on tulkittu rasismiksi, on Suomessa puhuttu usein syrjintänä, muukalaispelkona tai suvaitsemattomuutena. Esimerkiksi venäläisvastaisuudesta ja saamelaisvastaisuudesta on tallentunut paljon merkkejä myös kansanperinteeseen. 1800-luvulla ruotsalaiset, suomenruotsalaiset ja saksalaiset antropologit leimasivat suomenkieliset suomalaiset alemmaksi mongoliseksi tai ”itäeurooppalaiseksi roduksi”.


title: Rasismi Suomessa

text: Suomi on tutkimusten mukaan Euroopan unionin rasistisin valtio. Ihonväri johtaa sekä häirintään että väkivaltaan todennäköisimmin Suomessa. Tutkimuksessa kysyttiin, kuinka monta tummaihoista on kokenut ihonväriin liittyvää häirintää viimeisen viiden vuoden aikana. Suomessa kysymykseen vastasi myöntävästi 63 prosenttia tummaihoisista. Osuus oli selvästi suurin koko Euroopan unionissa: esimerkiksi Maltalla samaan kysymykseen vastasi myöntävästi 20 prosenttia. Tutkimuksessa myös viisi prosenttia kaikista kyselyyn vastanneista kertoi joutuneensa tumman ihonsa vuoksi fyysisen hyökkäyksen kohteeksi. Suomessa lukema oli jälleen selvästi korkein: jopa 14 prosenttia tummaihoisista kertoi joutuneensa Suomessa väkivallan uhriksi. Esimerkiksi Portugalissa samaan kysymykseen vastasi myöntävästi vain kaksi prosenttia.


title: Rasismi Suomessa

text: Vuonna 1952 ilmestyneessä sosiaalipolitiikan tutkija Heikki Wariksen kirjassa "Suomalaisen yhteiskunnan rakenne" kerrottiin suomalaisten kuuluvan kahteen ”valkoisen suurrodun” alarotuun ja että "”maassamme on ainoastaan kolme, lukumäärältään ja merkitykseltään aivan mitättömän pientä rodullista vähemmistöä”": mustalaiset, lappalaiset ja juutalaiset, joista mustalaiset ja juutalaiset olivat täysin suomalaiselle rodulle vieraita aineksia. Suomalaisissa kouluissa käytettiin aina 1960-luvulle asti oppikirjoja, joiden mukaan ihmiskunta jakautui erilaisiin rotuihin, jotka olivat henkisiltä ominaisuuksiltaan erilaisia. Suomen vanhoista vähemmistöryhmistä tutkimusten mukaan rasismin ja syrjinnän uhreiksi joutuvat erityisesti romanit.


title: Rasismi Suomessa

text: Suomen opetussuunnitelmat laativan Opetushallituksen opettajien oppaassa kirjoitetaan, että jokaisessa maassa joillakin kansallisuusryhmillä on suurempi riski kokea syrjintää kuin toisilla. Tutkimusten perusteella maahanmuuttajataustainen lapsi kohtaa erityisen helposti Suomessa syrjintää ja rasismia, jos hänen taustansa on esimerkiksi afrikkalainen tai venäläinen. Vähemmän arvostettu ryhmäidentiteetti on lapselle valtava rasite.


title: Rasismi Suomessa

text: Rasistisista rikoksista epäillyistä oli vuonna 2009 Suomen kansalaisia 80 %, ja heistä 75 % oli syntynyt Suomessa. Vuonna 2013 rasististen rikosten tekijöistä 55 % oli syntynyt Suomessa ja esimerkiksi 9 % Somaliassa [17]. Suurimmassa osassa rikosilmoituksia (72 %) kyse on tilanteesta, jossa valtaväestöön kuuluva kohdistaa rasistisia solvauksia etniseen tai kansalliseen vähemmistöön kuuluvaa kohtaan. Tyypillisiä ovat esimerkiksi tapaukset, joissa Suomessa syntynyt ja kansalaisuudeltaan suomalainen henkilö nimittelee ulkomaalaista asianomistajaa esimerkiksi ihonvärin vuoksi ja käskee palamaan takaisin kotimaahansa. Asukasmäärään suhteutettuna yleisimmin rasistisia rikoksia kohtasivat Somalian kansalaiset; 17 rikosta jokaista tuhatta somalialaista kohtaan. Seuraavaksi yleisimmin rasistisia rikoksia kohtasivat Irakin, Turkin ja Iranin kansalaiset, joilla asukasmäärään suhteutetut rikosmäärät olivat 15, 8 ja 7.


title: Rasismi Suomessa

text: Rasismiin liittyvät asiat nousivat julkiseen keskusteluun 1990-luvun alussa, kun Suomeen saapui aiempaa enemmän ulkomaalaisia. Saman aikaisesti rasismia ryhdyttiin myös tutkimaan tieteellisesti. Tutkimuksissa on havaittu rasismia Suomessa muun muassa asenteissa ja arjen toiminnassa. Rasismin kohteeksi joutuvat erityisen yleisesti somalit ja venäläiset. Vähiten nykyisestä rasismista kärsivät länsimaista tulleet maahanmuuttajat. Anna Rastaan mukaan Suomessa tapahtuu jatkuvasti ”viharikoksia” eli rasismin motivoimaa väkivaltaa, jonka uhreiksi on joutunut henkilöitä, joiden ei katsota olevan ”juuriltaan suomalaisia” kun myös ihmisiä, joiden on katsottu ”liittoutuneen” näiden ryhmien kanssa. Jälkimmäiseen ryhmään kuuluu muun muassa rasismista kirjoittaneita toimittajia.


title: Rasismi Suomessa

text: Suomenruotsalaisten keskuudessa ilmenevää rasistista ajattelua on käsitelty jonkin verran tieteellisissäkin tutkimuksissa. Siinä ilmeni lähinnä tarve erottua muista suomalaisista rodullisesti parempina. Myös Ahvenanmaalla suomenkieliset ovat kokeneet syrjintää.


title: Rasismi Suomessa

text: Kansanedustaja ja poliisi Tom Packalén pitää maahanmuuttajataustaisten jengien kantasuomalaisiin kohdistuvaa väkivaltaa rasistisena.


title: Rasismi Suomessa

text: Lokakuussa 2014 tehtiin poliisin mukaan ensimmäinen rasistinen murha kun romanitaustainen mies murhasi kantasuomalaisen miehen.


title: Rasismi Suomessa

text: Nykyään Suomessa ne, joista termiä neekeri yleisimmin käytetään, eivät kutsu itse itseään tällä sanalla, vaan maahanmuuttajien ja muiden ulkomaalaistaustaisten mielestä "neekeri"-sanan käyttö ilmentää heidän jokapäiväisiä rasismin kokemuksiaan. Kantasuomalaisten keskuudessa tehdyssä tutkimuksessa 90 % kyselyyn osallistuneista piti ilmauksia ”neekeri”, ”ryssä” ja ”manne” kaikkein loukkaavimpana vähemmistöjen nimityksistä.


title: Rasismi Suomessa

text: Lasten ja nuorten kokemuksia kartoittaneessa tutkimuksessa havaittiin, ettei ”neekeriksi” nimitelty vain afrikkalaistaustaisia, vaan yleisesti myös ”ei-suomalaiseksi” tai ”vähemmän suomalaiseksi” katsottuja ihmisiä. Tutkimuksen mukaan sanaa neekeri käytetään rodullisten erojen tuottamiseen sekä rasismia kokeneiden kannalta eriarvoistaviin avoimen rasistisiin ilmauksiin, ja sanan pitäminen ”harmittomana” merkitsee sen rasistisen merkityksen kiistämistä tai hyväksymistä. Kati Kovâcsin nuorten maahanmuuttajien kokemaa koulukiusaamista käsittelevän pro gradu -tutkimuksen mukaan sanaa "neekeri" saatetaan käyttää kouluissa kenestä tahansa ulkomaalaisen näköisestä lapsesta. Kovâcsin mukaan ”Kiusaajalle ei ole merkitystä sillä, onko kiusattu oikeasti mustaihoinen vai ei, sana ”neekeri” on joka tapauksessa tehokas viesti. Haukkumisen kohde on ”alempaa rotua”, ei-toivottu ja huonompi kuin kiusaajansa.” Dosentti Vesa Puuronen katsoo, että ”ryssä” -käsite on ”on osa Suomessa venäläisiä kohtaan lietsottua kulttuurista ja myös rodullista ylemmyyden tunnetta ja vihaa, eikä sen halventavuudesta ole epäselvyyttä”.


title: Rasismi Suomessa

text: Pelastakaa Lapset -järjestön mukaan vähemmistöihin kuuluvien nuorten kohtaamat ennakkoluulot ovat yleisiä. Vuonna 2014 tehdyn Lasten ääni -kyselyn perusteella kiusaamista ja syrjintää tapahtuu eniten koulussa (Lähde: verkkokysely, 467 vastaajaa) Lapsiasiavaltuutettu Tuomas Kurttila toteaa, että rasismi ei kosketa pelkästään maahanmuuttajataustaisia lapsia vaan paha olo tarttuu ja luottamus aikuisiin saattaa heiketä. Kokemuksista olisi tärkeä keskustella.


title: Rasismi Suomessa

text: Poliisin tilastojen mukaan suhteellinen osuus rasistisista rikoksista suomalaisten ja somalialaisten välillä on noin 1/30, eli somalialainen syyllistyy rasistiseen rikokseen noin 30 kertaa todennäköisemmin kuin suomalainen. Tosin tilannetta voi vääristää edelleen, että etnisten somalien jälkeläinen, joka on syntynyt Suomessa ja syyllistynyt rasistiseen rikokseen, lasketaan tilastoissa suomalaiseksi – koska hänellä on Suomessa syntyneenä Suomen kansalaisuus. Tilastoja ei ole tehty etnisyyden perusteella, vaan ainoastaan syntymämaan ja kansalaisuuden mukaan.


title: Lembit Lõhmus

text: Lembit Lõhmus (s. 25. syyskuuta 1947 Mustla, Viro) on virolainen taiteilija, taidegraafikko.


title: Lembit Lõhmus

text: Lõhmus opiskeli 1969–1975 Tarton taidekoulussa ja Viron taideakatemiassa Tallinnassa. Vuosina 1975–1977 hän toimi Viron taidemuseon käyttötaideosaston johtajana, 1977–1988 sisustusarkkitehtina, 1989–2003 vapaana graafikkona ja 2003–2010 postimerkkitaiteilijana. Hän on erityisen tunnettu postimerkeistään, sillä noin kolmannes Viron parin viime vuosikymmenen postimerkeistä on hänen suunnittelemiaan.


title: Lembit Lõhmus

text: Lõhmusin suunnitelma voitti vuonna 2004 kansanäänestyksen, jolla valittiin Viron eurokolikoiden kansallinen puoli. Suunnitelman mukaan valmistetut eurokolikot otettiin Virossa käyttöön 1. tammikuuta 2011.


title: Joseph Kosinski

text: Joseph Kosinski (s. 3. toukokuuta 1974, Iowa) on yhdysvaltalainen mainos -ja elokuvaohjaaja, joka tunnetaan parhaiten työstään tietokonegrafiikan parissa. Kosinskin ensimmäinen pitkän elokuvan ohjaustyö oli Walt Disney Picturesin tuottama "", joka sai ensi-iltansa joulukuussa 2010.


title: Joseph Kosinski

text: Kosinskin aiempiin töihin kuuluu televisiomainosten tietokonegrafiikkaa ja videopelien mainoselokuvia (esim. videopeli Halo 3:n mainos).


title: Joseph Kosinski

text: Kosinski vietti lapsuutensa Marshalltownissa, Iowassa.


title: Joseph Kosinski

text: "Tron: Perinnön" jälkeen Kosinski ohjasi tieteiselokuvan "Oblivion" (2013), joka perustui itse kehittelemäänsä tarinaan. Hän oli myös yksi elokuvan käsikirjoittajista ja tuottajista. Oblivionin pääroolissa näytteli Tom Cruise.


title: Joseph Kosinski

text: Kosinskin on kirjoitettu ohjaavan uutta Twilight Zone ("Hämärän rajamailla")-elokuvaa.


title: Hereafter

text: Hereafter on vuonna 2010 ensi-iltansa saanut yhdysvaltalainen draama- ja fantasiaelokuva, jonka on ohjannut Clint Eastwood. Päätuottajana toimi Steven Spielberg ja käsikirjoituksesta vastasi Peter Morgan. Elokuvan teemana on kuolemanjälkeinen elämä. Elokuva kuvailee kolme rinnakkaista tarinaa kolmesta henkilöstä joihin kuolema on vaikuttanut eri tavoin.


title: Hereafter

text: Matt Damon näyttelee meediota, joka välitti kuolleiden viestejä näiden omaisille, mutta ryhtyi myöhemmin tehdastyöläiseksi. Cécile de France näyttelee ranskalaista televisiotoimittajaa, joka oli lähellä menehtyä vuoden 2004 tsunamissa. Frankie ja George McLaren näyttelevät kaksosia, joista toinen jää auton alle ja kuolee.


title: Pavel Sadyrin

text: Pavel Sadyrin (, 18. syyskuuta 1942 – 1. joulukuuta 2001) oli venäläinen jalkapallovalmentaja ja keskikenttäpelaaja. Hän toimi ensimmäisenä Venäjän maajoukkueen päävalmentajana Neuvostoliiton romahtamisen jälkeen.


title: Pavel Sadyrin

text: Sadyrin aloitti pelaajauransa FK Zvezda Permin organisaatiossa junioripelaajana jo 1950-luvulla. Hän nousi seuran edustusmiehistöön 1959 ja pelasi seurassa aina kauteen 1964 saakka. Sadyrinin aikana Zvezda Perm pelasi Neuvostoliiton toiseksi ja kolmanneksi korkeimmilla sarjatasoilla sijoittuen parhaimmillaan 1. divisioonan kakkoseksi 1960.


title: Pavel Sadyrin

text: Kaudeksi 1965 Sadyrin siirtyi FK Zenit Leningradiin, jota hän edusti uransa loppuun saakka. Zenit pelasi Neuvostoliiton liigassa ja sijoittui Sadyrinin pelivuosina parhaimmillaan seitsemänneksi. Kaikkiaan Sadyrinille kertyi 10 vuoden aikana 333 liigaottelua Zenit-paidassa.


title: Pavel Sadyrin

text: Valmennusuransa Sadyrin aloitti Zenitin apulaisvalmentajana 1978. Hän toimi Juri Morozovin apulaisvalmentajana kauden 1982 loppuun saakka. Morozovin siirryttyä Neuvostoliiton jalkapalloliiton palvelukseen tuli Sadyrinista Zenitin uusi päävalmentaja. Sadyrinin johdolla Zenit voitti vihdoin historiansa ainoaksi jääneen Neuvostoliiton mestaruuden kaudella 1984. Cupin puolella seura oli samalla kaudella finaalissa ja eteni Sadyrinin johdolla kolmesti välieriin. Kausi 1987 oli Sadyrinin ajan kehnoin ja hän sai potkut kesken kauden.


title: Pavel Sadyrin

text: Zenit-potkujensa jälkeen Sadyrin toimi 1988 FK Kristal Khersonin päävalmentajana, kunnes palasi huipputasolle 1989 PFK TsSKA Moskovan peräsimessä. Sadyrin nosti Neuvostoliiton 1. divisioonaan pudonneen TsSKAn takaisin liigaan kauden 1989 päätteeksi. Menestys liigassa oli hyvää ja tuloksena oli 1990 hopean jatkoksi Neuvostoliiton historian viimeiseksi jäänyt liigamestaruus 1991. Kesken kauden 1992 Sadyrin siirtyi Venäjän maajoukkueen peräsimeen. Hänen johdollaan Venäjä eteni MM-kisoihin 1994, mutta tien katkettua jo alkulohkoon jätti Sadyrin tehtävänsä kisojen jälkeen.


title: Pavel Sadyrin

text: Kaudella 1995 Sadyrin palasi takaisin Zenitiin ja hänen johdollaan seura nousi Venäjän liigaan. Kauden 1996 jälkeen hänestä tuli toistamiseen TsSKAn päävalmentaja. Ensimmäinen kausi oli kehno, mutta 1998 TsSKA taisteli jälleen mestaruudesta. Sadyrin sai kuitenkin potkut ennen kauden loppua. Kaudella 1999 Sadyrin valmensi FK Rubin Kazania palaten jälleen 2000 TsSKA:han. Kausi 2001 toi Venäjän cupin mestaruuden. Sadyrin joutui kuitenkin eroamaan ennen kauden päätöstä terveyssyiden vuoksi. Hän kuoli pian tämän jälkeen Moskovassa syöpään 59-vuotiaana.


title: Jerome Wiesner

text: Jerome Bert Wiesner (30. toukokuuta 1915 Detroit, Michigan, Yhdysvallat – 21. lokakuuta 1994 Watertown, Massachusetts, Yhdysvallat) oli yhdysvaltalainen sähköinsinööri, tiedevaikuttaja ja Massachusetts Institute of Technology rehtori.


title: Jerome Wiesner

text: Wiesner syntyi vuonna 1915 Detroitissa. Hän kasvoi ja kävi koulunsa Dearbornin kaupungissa. Yliopisto opiskelunsa hän suoritti Michiganin yliopistossa. Vuonna 1937 Wiesner sai alemman korkeakoulututkinnon sähkötekniikasta ja matematiikasta. Vuonna 1938 hän valmistui maisteriksi ja kaksi vuotta myöhemmin sähkötekniikan tohtoriksi. Pian Yhdysvaltain liityttyä toiseen maailmansotaan Wiesner liittyi Massachusetts Institute of Technologyssä toimineeseen Radiation Laboratoryyn. Sodan jälkeen hän työskenteli vuoden Los Alamosissa. Vuonna 1946 hän palasi MIT:hen sähkötekniikan apulaisprofessoriksi. Vuodet 1946–1962 Wiesner työskenteli MIT:ssä Radiation Laboratyn seuraajassa elektroniikan tutkimuslaboratoriossa. Hänet nimettiin professoriksi 1950 ja tutkimuslaboratorion johtajaksi 1952.


title: Jerome Wiesner

text: Vuoden 1960 presidentinvaalikampanjassa Wiesner oli John F. Kennedyn tukijoukoissa. Kennedyn noustua presidentiksi Wiesneristä tuli presidentin tieteellinen neuvonantaja. Hän vaikutti neuvonantajana erityisesti osittaisen ydinkoekieltosopimuksen syntymiseen. Hän teki sopimuksen eteen paljon taustatyötä ja oli muun muassa yhteydessä neuvostoliittolaiseen tiedevaikuttaja Jevgeni Fjodoroviin. Wiesner jätti paikkansa vuonna 1964, Lyndon B. Johnsonin presidenttikauden alussa.


title: Jerome Wiesner

text: Wiesner palasi MIT:n palkkalistoille, kun hän aloitti luonnontieteiden tiedekunnan dekaanina. Vuonna 1971 hänet valittiin MIT:n rehtoriksi. Hän oli rehtorina poikkitieteellisten tutkimusten kannattaja. Wiesner vaikutti humanististen tieteiden ja yhteiskuntatieteiden tutkimuksen ja koulutusohjelmien laajentamiseen. Hän oli myös yksi medialaboratorion perustajista.


title: Jerome Wiesner

text: Wiesner jäi eläkkeelle vuonna 1980. Tämän jälkeen hän istui MIT:n hallintoneuvostossa kuolemaansa asti. Eläköitymisen jälkeen hän jatkoi tiedepolitiikan ja yhteiskunnallisen tilan kommentoijana. Wiesner keskittyi erityisesti asevarusteluun. Vuonna 1993 hän julkaisi Philip Morrisonin ja Kosta Tsipisin kanssa kirjasen "Beyond the Looking Glass: The United States Military in 2000 and Later", joka ehdotti kovia leikkauksia Yhdysvaltain armeijan menoihin. Wiesner kuoli monen kuukauden sairastelun jälkeen kotonaan Watertownissa vuonna 1994.


title: Anatoli Byšovets

text: Anatoli Byšovets (, s. 24. huhtikuuta 1946) on venäläinen jalkapallovalmentaja ja entinen hyökkääjä. Hän on ainoana valmentajana toiminut sekä Neuvostoliiton, IVY:n että Venäjän maajoukkuevalmentajana.


title: Anatoli Byšovets

text: Byšovets hankki jalkapallo-oppinsa FK Dynamo Kiovan juniorijoukkueista, ja hän edustusmiehistöön 1963. Hän pääsi pian Dynamon avauskokoonpanoon ja oli voittamassa seuralle neljää Neuvostoliiton-mestaruutta. Kaikkiaan hän iski 10 Dynamo-vuotensa aikana 49 maalia 139 ottelussa.


title: Anatoli Byšovets

text: Neuvostoliiton maajoukkueessa Byšovets esiintyi 39 kertaa vuosien 1966–1972 välisenä aikana. Maajoukkuemaaleja hänelle kertyi 15, ja niistä neljä syntyi MM-kisoissa 1970, joissa Neuvostoliitto eteni puolivälieriin. Hän oli mukana myös EM-kisoissa 1968, kun Neuvostoliitto sijoittui neljänneksi.Pelajaauransa jälkeen Byšovets työskenteli Dynamo Kiovan jalkapallokoulussa. Varsinaisen valmennusuransa hän aloitti Neuvostoliiton jalkapalloliiton palveluksessa 1982. Byšovets toimi ensin nuorten maajoukkuevalmentajana ja siirtyi 1985 olympiajoukkueen peräsimeen. Hän johdatti Neuvostoliiton olympiakultaan Soulissa 1988.


title: Anatoli Byšovets

text: Olympiakulta nosti Byšovetsin laajempaan tietoisuuteen Neuvostoliitossa, ja kisojen jälkeen hänestä tuli FK Dynamo Moskovan päävalmentaja. Maajoukkuetehtäviin hän palasi 1990 Neuvostoliiton A-maajoukkueen päävalmentajana. Neuvostoliitto romahti kesken Byšovetsin valmennuspestin, ja hän luotsasi IVY:n lipun alla pelanneen maajoukkueen EM-kisoihin 1992. Tie katkesi kuitenkin jo lohkovaiheeseen, ja Byšovets jätti paikkansa kisojen jälkeen.


title: Anatoli Byšovets

text: Neuvostoliiton romahdus mahdollisti myös Byšovetsille siirtymisen ulkomaille. Hän valmensi 1992–1993 kyproslaista AEL Limassolia ja 1994–1995 Etelä-Korean maajoukkuetta. Byšovetsin johdolla Etelä-Korea nappasi 1995 Itä-Aasian mestaruuskisoissa hopeaa. Myöhemmin samana vuonna hän siirtyi maan olympiajoukkueen valmentajaksi ja luotsasi Etelä-Koreaa olympialaisissa 1996. Tie katkesi kuitenkin jo lohkovaiheseen, ja Byšovets jätti tehtävänsä.


title: Anatoli Byšovets

text: Kaudella 1997 Byšovets palasi takaisin Venäjälle FK Zenit Pietarin päävalmentajana. Debyyttikausi toi Zenitille paikan cupin välieriin, mutta liigassa sijoitus oli vasta kahdeksas. Hän jätti tehtävänsä kesken kauden 1998 ja toimi lyhyen aikaa Venäjän maajoukkueen päävalmentajana.


title: Anatoli Byšovets

text: Venäjä-pestinsä jälkeen hän valmensi ukrainalaista FK Šah’tar Donetskia tuloksena liigamestaruushopeaa kaudella 1998–1999. Donetsk-pestinsä jälkeen Byšovets oli sivussa valmennustehtävistä muutamia vuosia mutta palasi tositoimiin 2003 portugalilaisessa CS Marítimossa. Hän toimi myös 2003–2004 FK Himkiin varapuheenjohtajana ja 2004–2005 skotlantilaisen Heart of Midlothianin urheilutoimenjohtajana. Kaudella 2005 hän valmensi FK Tom Tomskia.


title: Anatoli Byšovets

text: Kaudeksi 2007 Byšovets siirtyi FK Lokomotiv Moskovan peräsimeen. Venäjän cupissa tuloksena oli mestaruus, mutta liigasijoitus oli vasta seitsemäs. Vaikka joukkueen peliesitykset ja kokonaisilme olivat positiivisia, sai Byšovets potkut kauden jälkeen.


title: Anatoli Byšovets

text: Lokomotiv-pestinsä jälkeen hän on toiminut FK Kuban Krasnodarin ja FK Ufan palveluksessa konsultointitehtävissä.


title: Khadjer Soua-Monser

text: Khadjer Soua-Monser () on tunisialainen Télévision Tunisienne -kanavan toimittaja. Hän saavutti loppututkinnon journalistiikan ja informaatiotutkimuksesta, sekä vietintä- ja tietotekniikasta. Soua-Monser aloitti työt TV7:lla vuonna 1993 ja on toiminut vuodesta 1996 lähtien kanavan uutistenlukijana.


title: TUL:n pesäpallomestaruus 1940

text: TUL:n pesäpallomestaruudesta pelattiin yhdennentoista kerran vuonna 1940. Työväen Mailapojat selviytyi mestariksi.


title: TUL:n pesäpallomestaruus 1940

text: 12.8.1940 Pesäpalloliitto ja TUL tekivät ns. yhteistoimintasopimuksen. Tällaisia yhteistoimintaotteluita pelattiin muutamia, joissa TUL:n ja PPL:n joukkueista kootut miehistöt kohtasivat. Tärkeimpänä 6.10. pelattu liitto-ottelu PPL-TUL, jonka Pesäpalloliitto voitti selkeästi 10-2.


title: TUL:n pesäpallomestaruus 1940

text: Itälohkon turnaus pelattiin 25. elokuuta Kuusankoskella.


title: TUL:n pesäpallomestaruus 1940

text: Länsilohkon turnaus pelattiin 31. elokuuta - 1. syyskuuta Helsingissä.


title: Petja Piiroinen

text: Petja Piiroinen (s. 15. elokuuta 1991 Hyvinkää) on suomalainen uransa lopettanut lumilautailija.


title: Petja Piiroinen

text: Lumilautailun maailmancupissa Piiroinen kilpaili ensimmäisen kerran joulukuussa 2007. Toisessa maailmancupin kilpailussaan tammikuussa 2008 Grazissa hän sijoittui big airin kolmanneksi. Hän oli toinen Tukholmassa 2010 ja Stonehamissa 2012. Hän voitti ensimmäisen maailmancupin big air -kilpailunsa Stonehamissa tammikuussa 2014. Vuodesta 2012 hän on laskenut myös slopestylessa.


title: Petja Piiroinen

text: Vuosina 2008 ja 2010 Piiroinen voitti nuorten MM-kisoissa kultaa big airissa. Vuonna 2011 hän voitti lajissa aikuisten maailmanmestaruuden.


title: Petja Piiroinen

text: Piiroisen isoveli on half-pipen olympiahopeamitalisti Peetu Piiroinen.


title: Jedoma

text: Jedoma on ikiroutaa, jossa on runsaasti lössiä ja melko paljon hiiltä. Jedomaa on nykyään runsaasti Venäjällä Itä-Siperian kylmillä alueilla muun muassa Jakutian pohjoisosissa.


title: Jedoma

text: Jedoma sisältää sitoutuneena huomattavat määrät kasvihuonekaasu metaania. Jedomasta on 50–93 tilavuusprosenttia jäätä, usein 80–93 % ja kaksi massaprosenttia hiiltä . Jedoma, edoma on paikallista venäjää ja tarkoittaa "järvien syömää maata", joka viittaa ikiroudan paikoittaiseen sulamiseen järviksi. Jadomaa vastaava on Alaskan Goldstreamin muodostuma.


title: Jedoma

text: Jedoman maisema on jäisä pieniä tasankoja ja kukkuloita, jonka keskellä on alasy-nimellä kutsuttuja sulamispainanteita. Jäästä ja lössistä koostuva jedoma ei ole alkujaan jokien tulvatasankoihin tai järvien pohjiin kerrostunutta ainesta, vaan tuulen puhaltamaa silttiä. Jedomasta löydetyt kasvijäänteet viittaavat sen syntyneen nykyistä kuivemmassa ympäristössä. Jedomasta tehdyyissa kaivauksissa näkyy tundralle tyypilistä polygonikuviota ja jääkartioita.


title: Jedoma

text: Jakutian arktisella rannikolla on noin 35 metrin korkeuteen ulottuvia jäisiä ikiroutarannikoita 450–500  kilometrin matkalla. Jääkaudella Jakutian rantaviiva oli 600–800 kilometriä nykyisestä pohjoiseen, koska merenpinta oli silloin alempana. Uuden Siperian saaret ja Severnaja Zemlja olivat osa Aasian mannerta. Jedoma syntyi tutkijoiden mukaan jääkauden aikaisille jäättömille alueille. Laptevin ja Itä-Siperian meren saarilla syntyi jedomaa 25 000–14 000 vuotta sitten. Jedoman syntyyn kuivissa ja kylmissä oloissa viittaavat muun muassa siinä olevan lössin raekoko, joka on yhtenäinen laajoilla alueilla, suuri suolapitoisuus, yleinen vesikerrostumien puute ja se että jedomasta löytyy kalojen jäänteiden sijasta muun muassa aro- ja tundratyyppisen eläimistön jäänteitä. Maalajissa on eniten raekooltaan 0.05–0.01 millimetriä. Faddejevskyn saarelta on löydetty silttia ja mammuttifaunan jäänteitä 29 000-28 000 vuotta sitten ja tämän jälkeen olevalta ajalta myös jääkartioita. Jedoman alue oli osa mammuttien asuttamaa jääkautista arotundraa. Jedomassa erottuu ainakin kolme syntykerrostumaa eli horisonttia jotka vastaavat viime jääkauden kylmiä vaiheita. Joidenkin tutkijoiden mukaan napameren mannerjalustan Jedoma oli osa "Arctida"ksi kutsuttua jääkauden aikaista aluetta, joka suli jääkauden loputtua pois. Paksun jää-lässikerrostuman päällä oli ohuehko maannoskerrostuma, joka syntyi kun aurinko lämmitti ikiroutaa kesäisin.


title: Jedoma

text: Heidän mukaansa kylmä, kuiva lössipitoinen routajään päällä ollut korkeaa ruohoa kasvanut jedoma selittää parhaiten sen, miksi jääkauden suureläimiä eli niin pohjoisessa esimerkiksi itäisillä Arktisilla saarilla ja saigaa Jakutiasta. Pohjois-Jakutian lössistä on löydetty ruohojen siitepölyä. Tutkijoiden mukaan ruoho saattoi kasvaa korkeaksi, koska kylmässä kuivassa "kryokseerinen" ilmastossa oli vähän pilviä ja aurinko saattoi kesällä lämmittää ja kuivattaa lössipitoista pintakerrosta niin että ruoho kasvoi nopeasti. Uuden Siperian saarten- Wrangelin saarten välissä ollut nykyisen rannikon pohjoispuolinen Arctidaksi kutsuttu alue oli erään arvion mukaan arktista autiomaata, jossa heinäkuun keskilämpö oli yleensä alle Indigarkajoen suulla tehtyjen kaivausten mukaan +12 °C ja tammikuun keskilämpö oli −60 °C tai alle. Tällöin jääkauden maksimissa Idigarkajoen suulla oli noin 26 °C nykyistä kylmempää tammikuussa keskimäärin. Heinäkuun keskilämpötila lienee siellä ollut noin 9 °C nykyistä alempi. Arctidan ikirouta ulottui ainakin 800 metriä syvälle ja vuoden keskilämpö oli siellä alle −20 °C.


title: Jedoma

text: Tietokonemallinnustenkin mukaan Uuden Siperian-Wrangelin saarten alue oli erityisen kylmä talvella jääkauden maksimin aikaan. Useimpien tietokonelaskelmien mukaan tällä alueella oli jääkauden huippukaudella kylmintä tundran lajia, joka on ruohomätäs-, sammal- ja jäkälätundraa sekä lähes kasvitonta polaariaavikkoa. Mutta esimerkiksi Alakakan kasvillisuuden melko tarkkaan näyttävä LDMH näyttää alueelle myös hieman lämpimämpää ruoho- ja yrttiundraa, suikerotundraa ja pystyvarputundraakin.


title: Jedoma

text: Jedomaa on Itä-Siperiassa noin miljoonan neliökilometrin alalla Sahan tasavallassa muun muassa Lena-joen varrella ja siitä itään ja pohjoiseen, myös mannerjalusta-alueella Siperian pohjoispuolella. Jedomaa on esimerkiksi Anabar-joen suiston seuduilla, Lena-joen länsipuolella laikuin. Suurin yhtenäinen Jedoman alue on Jana, Indigirka-, Alazenya-, Kolyma-jokien varsilla. Tämä jedoman alue ulottuu suunnilleen Bykovskin niemestä Kolyma-joen suistoon. Jedomaa on jäljellä myös Uuden Siperian saarilla ja näiden edustalla olevalla niemimaalla. Täällä on nähtävissä joillain seuduilla jäälössirinteitä, joiden huipulla oleva hyvin ohut tundramaakerros suojaa suurta jedoma-aluetta kesäiseltä sulamiselta. Jedomaa syntyi nykyisen merenpinnan alle, koska jääkaudella merenpinta oli alimmillaan ainakin 120 metriä nykyisen merenpinnan tason alle.


title: Jedoma

text: Kun jääkauden mannerjää suli laajoilta alueilta, jedomakin suli. Sulavaan jedomaan syntyi termokarsteiksi kutsuttuja sulamiskuoppia. Jedoma alkoi sulaa Alleröd-kaudella noin 12 000 radiohiilivuotta sitten.


title: Jedoma

text: Jedoman sulamisen uskotaan tuottaneen 33–87 % korkeiden leveyksien metaanin vapautumisesta jääkauden lopussa.


title: Jedoma

text: Jotkut tutkijat ovat väittäneet tuulen kuljettaman lössin peittäneen jääkaudella myös ainakin joitain jäätiköitä tai napajäitä ja mahdollistaneen kasvien kasvun jäätiköiden yllä kesäisin.


title: Tunisian vallankumous

text: Tunisian vallankumous eli jasmiinivallankumous oli vallankumous, jossa kapinoijat ajoivat Tunisiaa 23 vuotta hallinneen presidentti Zine el-Abidine Ben Alin maasta pakoon 14. tammikuuta 2011. Vallankumoukseen liittyvissä levottomuuksissa kuoli kymmeniä ihmisiä. Vallankumous alkoi, kun poliisin korruptioon kyllästynyt katukauppias Mohamed Bouazizi teki polttoitsemurhan 17. joulukuuta 2010. Onnistunut vallankumous aloitti arabikevään, johon liittyi suuria väkivaltaisia kansannousuja varsinkin Egyptissä, Jemenissä, Libyassa ja Syyriassa.


title: Tunisian vallankumous

text: Tunisiaa vuodesta 1987 hallinneen Zine El Abidine Ben Alin hallitus suosi ulkomaista pääomaa yksityisellä sektorilla ja hallitus kukisti opposition mielenilmaukset. Mellakat olivat Tunisiassa harvinaisia, koska maata pidettiin ympäröiviin maihin verrattuna melko rikkaana ja vakaana. Kuitenkin protesteja oli, esim. vuonna 2008 Redyefissä työttömät protestoivat. Mutta protesti kukistettiin mm. pidätyksin. Hallitus suhtautui kielteisesti myös samana vuonna järjestettyihin palestiinalaisia tukeviin protesteihin. Nuoret mm Yhdysvalloissa opiskelleet sivistyneet bloggaajat alkoivat vuonna 2008 perustaa hallitusta vastustavia blogeja. Mutta hallitus pyrki sensuroimaan kumoukseen tähtäävää nettiaktivismia. Vuonna 2009 yliopistosta erotetiin viis opiskelijaa, kun he ajoivat koulussa ammattiliiton asiaa. Erotetujen nälkälakko kesti pari kuukautta. Kansalaisjärjestöt saivat aktivistit loperttamana nälkälakkonsa. Hallitus vastasi opposition ja bloggaajien toimiin pidätysten lisäksi myös laittomin murroin. Oppositio järjesti mielenosoituksia mm 22. toukokuuta ja elokuussa. Vuonna 2011 polttivat mm työttömyden takia itsensä Abdelessem Trimechen ja Chamseddine el Hani. Trimechenin itsensä polttaminen aiheutti mielenosoituksen Monastirissa huhtikuussa 2010.


title: Tunisian vallankumous

text: Pitkään Tunisiaa hallinneen presidentti Zine el-Abidine Ben Alin syrjäyttämiseen johtaneet mellakat saivat alkunsa joulukuun puolessa välissä. Ne syttyivät ensi kertaa Sidi Bouzidissa 17. joulukuuta 2010.


title: Tunisian vallankumous

text: Tunisiassa oli paljon nuoria työttöminä. Monet pyrkivät ulkomaille. Toiset työttömät elättivät itseään esimerkiksi latukaupustelulla. 26-vuotiaalla hedelmäkauppiaalla Mohamed Bouazizilla ei ollut työlupaa. Vaikka Tunisian laki ei varsinaisesti kaupustelua kieltänytkään, poliisilla oli tapana kalastella kauppiailta lahjuksia, kun ei ollut työlupaa".


title: Tunisian vallankumous

text: Poliisi kyseli Bouazizilta tavalliseen tapaansa lahjuksia. Maksamalla ne Boauzizi saisi kaupustella rauhassa. Mutta Bouazizi tarjosi liian vähän lahjuksia.


title: Tunisian vallankumous

text: Niinpä poliisi vei Bouazizin tavarat ja löi Bouazizia. Bouazizi halusi keskustella asiasta pormestarin kanssa, mutta häntä ei päästetty hallintorakennukseen. Bouazizilta oli otettu viimeinen keino elättää itsensä ja perheensä. Pettynyt Bouazizi haki huoltoasemalta bensiiniä ja teki polttoitsemurhan. Bouazisin äiti anoi pääsyä pormestarin luo, muttei hänkään saanut audienssia.


title: Tunisian vallankumous

text: Boauzisin kotikaupungissa Sidi Bouzidissa alkoivat mielenosoitukset tuntien sisään siitä, kun Bouazisi poltti itsensä. Bouazizin setä puhui kansalle kunnatalon edessä.. Ensin mielenosoituksessa puhuttiin työttömyydestä, sitten korruptiosta ja lopuksi presidentin pitämästä epäoikeudenmukaisesta hallinnosta ja ihmisten kunniasta. Sidi Boudidin kuvernööri halusi neuvotella protestoijien kanssa. Mutta hallitus ei suostunut tähän, vaan pyrki kukistamaan protestit lähettämällä Sidi Bouzidiin lisää sotilaita ja poliiseja.


title: Tunisian vallankumous

text: Kun poliisi kohteli kovin ottein mielenosoittajia, nämä nuoret alkoivat mellakoida 18. joulukuuta polttaen autoja ja särkien kauppojen ikkunoita. 19. joulukuuta oli Sidi Bouzidissa ylimääräisiä poliisivoimia tukahduttamassa protesteja. 24. joulukuuta erästä mielenosoittajaa ammuttiin kuolettavasti. Vaikka virallinen tiedonvälitys ei juuri mellakoista kertonut, kamerakännykät ja Internet levittivät tietoja Sidi Bouzidin mellakoista kaikkialle Tunisiaan. Niinpä viikossa vallankumousliikehdintä levisi moniin Sizi Bouzidin hallintoalueen kaupunkeihin. 27. joulukuuta oli ensimmäinen mielenosoitus pääkaupungissa Tunisissa, minkä turvallisuusjoukot hajottivat. Mielenosoittajiin liittyi myös aiemmin hallitusta vankasti tukeneita.


title: Tunisian vallankumous

text: 28. joulukuuta sadat lakimiehet protestoivat hallitusta vastaan. 31. joulukuuta lakimiehet osoittivat taas mieltään, minkä hallituksen kannattajat kostivat heille väkivaltaisilla otteilla.


title: Tunisian vallankumous

text: Tunisian televisiossa näkyi, että presidentti Zine ben Ali tapasi pahoin palanutta Bouazzia sairaalassa. Ei kuitenkaan ole selvää, oliko tilanne aito vai lavastettu.


title: Tunisian vallankumous

text: Bouazisi kuoli sairaalassa 4. tammikuuta mikä pahensi levottomuuksia. Tammikuussa väkivaltaiset mellakat levisivät koko maahan. Tunisian hallitus taisteli kansannousua vastaan myös Internetissä. 6. tammikuuta suurin osa koko Tunisian lakimiehistä meni lakkoon ja seuraavana päivänä myös opettajat alkoivat lakkoilla. 10. tammikuuta Gassrinen kaupungissa mielenosoittajat hyökkäsivät Molotovin coctailein aseistatuneina poliisiaseman kimppuun, ja neljä kuoli viikonlopun taisteluissa siellä, ja koko maassa ainakin 20 henkeä. Tunisissa oli 11. tammikuuta väkivaltainen mellakka.


title: Tunisian vallankumous

text: Kansannousu johtui väestön tyytymättömyydestä korkeaan työttömyyteen, korruptioon, ruoan voimakkaaseen hinnan nousuun, puutteelliseen sananvapauteen ja huonoihin elinolosuhteisiin. Kansannousua on kutsuttu länsimaisessa mediassa myös "jasmiinivallankumoukseksi". Hallitusta vastustava koulutettu keskiluokka vihasi myös sitä, että eliitti kahmi itselleen omaisuutta. Varsinkin presidentin vaimoa Laila Ben Alia sukuineen syytettiin luksuselämästä kansalta saaduilla rahoilla.


title: Tunisian vallankumous

text: 15. tammikuuta Mahdian ja Monastirin vankiloissa syttyi kapina. Mahdiassa vangit päästettiin ulos vankilasta, jotta enemmiltä kuolonuhreilta vältyttäisiin. Monastirin vankilassa kuoli 42 vankia vankilassa sytytetyn tulipalon vuoksi. Ympäri Tunisiaa oli useita ampumavälikohtauksia 15. ja 16. tammikuuta 2011. Tammikuun puolivälissä noin 4000 tunisialaista venepakolaista rantautui italialaiselle Lampedusan saarelle, jonka johdosta saaren viranomaiset julistivat hätätilan.


title: Tunisian vallankumous

text: Maa sai uuden hallituksen 17. tammikuuta 2011. Suurin osa hallituksen jäsenistä joutui kuitenkin jättämään tehtävänsä 27. tammikuuta 2011 jatkuvien protestien takia. Helmikuun loppupuolella 2011 Tunisian pääministeri Mohamed Ghannouchi joutui kuitenkin eroamaan jatkuvien mielenosoitusten takia. Mielenosoittajien mielestä Ghannouchi oli liian lähellä syrjäytettyä valtaa.


title: Tunisian vallankumous

text: Tunisian kansannousu rohkaisi ihmisiä protestoimaan myös muissa arabimaissa, muun muassa Egyptissä, Algeriassa, Jordaniassa, Syyriassa ja Jemenissä Vallankumousaallon uskotaan voivan levitä muihin arabimaihin. Egyptissä tapahtuikin vallankumous vain kuukausi Tunisian tapahtumien jälkeen. Libyassa tilanne ajautui sisällissotaan kapinallisten ja Muammar Gaddafin hallituksen tukijoiden välille. Samoin Syyriassa jouduttiin sisällissotaan.


title: Tunisian vallankumous

text: Lokakuussa 2011 Tunisiassa järjestettiin vaalit, joissa valittiin jäsenet uutta perustuslakia säätävään neuvostoon. Suurimmaksi puolueeksi nousi islamistinen Ennahda, jonka voitto aiheutti sitä vastustavia mellakoita. Perustuslain laatiminen kesti pari vuotta. Se hyväksyttiin parlamentissa 26. tammikuuta 2014.


title: Tunisian vallankumous

text: Vallankumouksen jälkeen Tunisian pääministerinä toimi 2010-luvun alkupuolella Ali Larayedh. Hän erosi paikaltaan tammikuun alussa 2014. Eron tarkoituksena oli rauhoittaa kuukausia kestäneet levottomuudet. Pyrkimyksenä oli tämän jälkeen koota virkamieshallitus. Hallitusneuvottelija ja pääministeriehdokas Mehdi Jomaa ilmoitti ensin, että virkamieshallitusta ei saada aikaan. Samana päivänä 26.1.2014 kuitenkin muodostettiin Jomaan johtama välaikaishallitus.


title: Lähisytytin

text: Lähisytytin on sytytin, joka on suunniteltu räjäyttämään räjähteen automaattisesti, kun etäisyys kohteeseen on pienempi kuin aiemmin määritelty reuna-arvo tai kun kohde ohittaa määritellyn tason.


title: Lähisytytin

text: Yksi ensimmäistä käyttökelpoisista lähisytyttimistä oli koodinimeltään VT fuze. Sen toimintaperiaatteen olivat kehittäneet brittitutkijat, erityisesti fyysikko Samuel Curran. Niitä tuotettiin Merle A. Tuven ohjauksessa Johns Hopkinsin yliopiston Applied Physics Laboratoryssä. Lähisytyttimen katsotaan kuuluvan toisen maailmansodan merkittävimpien keksintöjen joukkoon. Myös saksalaisilla oli vastaavaa tutkimusta 1930-luvulla. Rheinmetallin kehitystyö kuitenkin keskeytettiin vuonna 1940, jotta resursseja pystyttiin keskittämään tärkeämpinä pidettyihin projekteihin.


title: Vannevar Bush -palkinto

text: Vannevar Bush -palkinto () on Kansallisen tiedesäätiön johtokunnan vuonna 1980 perustama palkinto, jota jaetaan Vannevar Bushin muistoksi. Palkinto jaetaan henkilölle, joka on tehnyt pitkän uran tiede- ja tekniikkajohtajana.


title: Vannevar Bush -palkinto

text: Palkintoehdokkaiden tulee täyttää vähintään kaksi kuudesta nimetystä kriteeristä. Ehdokkaan pitää olla:


title: Samuel H. Caldwell

text: Samuel Hawks Caldwell (15. tammikuuta 1904 Philadelphia, Pennsylvania, Yhdysvallat – 12. lokakuuta 1960) oli yhdysvaltalainen sähköinsinööri, joka muistetaan varhaisten tietokoneiden kehittäjänä.


title: Samuel H. Caldwell

text: Caldwell teki 1920- ja 1930-luvuilla yhteistyötä Vannevar Bushin kanssa analogiakoneiden parissa Massachusetts Institute of Technologyssä. Hän teki paljon laskentatyötä MIT:n ensimmäisen analogiakoneen kehittämiseen. Kone tunnetaan differentiaalianalysaattorina, ja sen rakensivat Bush oppilaidensa kanssa. Toisen maailmansodan aikana hän työskenteli Bushin alaisuudessa National Defense Research Committeessa.


title: Samuel H. Caldwell

text: Sodan jälkeen Caldwell johti MIT:n Center of Analysistä, jonka johtajana hän ymmärsi tietokoneiden tulevaisuuden merkityksen ja neuvoi MIT:n johtajia keskittymään sodan jälkeen uudelleen tietokonetutkimukseen. Caldwell oli suuntaamassa yliopistoa esimerkiksi Whirlwind-projektiin. Hän julkaisi vuonna 1949 kuuluisan tietokonetutkimuksensa "Analogue and Special Purpose Computing Machines". Vuonna 1958 John Wiley & Sons julkaisi Caldwellin kirjoittaman kirjan "Switching Circuits and Logical Design". Caldwell kuoli vuonna 1960.


title: Anna Kournikova (tietokonevirus)

text: Anna Kournikova tietokonevirus oli tietokonevirus, jonka valmisti hollantilainen Jan de Wit 11. helmikuuta 2001. Se tehtiin huijaamaan Microsoft Windowsin sähköpostiohjelmien käyttäjiä avaamaan sähköpostin, joka sisälsi Anna Kournikovan kuvan liitettynä viestiin, mutta todellisuudessa tietokoneeseen hyökkäsi haittaohjelma. Kun sähköpostiohjelman sulki, virus avasi yhteystietoluettelon ja pyrki lähettämään saman sähköpostin jokaiselle, joka oli yhteystietoluettelossa. Kournikova-virus kehottaa käyttäjiä avaamaan viestillä: "Hi: Check this!" kuvatiedoston AnnaKournikova.jpg.vbs. Kun tiedoston avasi, kuvaa ei tullut vaan tiedosto käynnisti ohjelman, joka lähetti tiedoston kaikille yhteystietoluettelossa oleville.


title: Anna Kournikova (tietokonevirus)

text: Virus tehtiin käyttämällä yksinkertaista ohjelmaa Visual Basic Worm Generator, jonka taas valmisti argentiinalainen henkilö [K]Alamar. Tiedosto ei vahingoittanut tietokonetta.


title: Krotten

text: Krotten on tietokoneelle murtautuva troijalainen, joka poistaa melkein jokaisen ohjelman, jos käyttöjärjestelmänä on Microsoft Windows.


title: Krotten

text: Kun Krotten on käynnistetty, se näyttää viestin saksaksi. Sen jälkeen käyttäjä näyttää samanlaiselta, mutta kun käyttäjä kirjautuu ulos ja kirjautuu sisään takaisin, tietokoneen taustakuva on poissa, työpöydän kuvakkeita ei ole ja Käynnistä-valikossa ei ole ikonin ikonia.


title: Krotten

text: Mielenkiintoinen efekti on, että troijalaisen hyökkäyksen jälkeen kun avaa Internet Explorerin, sitä ei saa sulkeutumaan. Tietokoneen kello on muutettu sanomaan OOE saksaksi. Command Prompt on vielä käytettävissä, mutta Regedit ei, ja järjestelmä on melkein tuhoutunut.


title: Yleisurheilu kesäolympialaisissa 1952 – miesten 4 × 400 m viestijuoksu

text: Helsingin olympiakisojen miesten 4 x 400 metrin viestijuoksuun osallistui 18 joukkuetta, 72 juoksijaa. Kilpailu käytiin 26. - 27. heinäkuuta.


text: Jokaisesta erästä kaksi nopeinta loppukilpailuun.


text:
1.erä
2. erä
3. erä


title: Krâchéh

text: Krâchéh eli Kratié on kaupunki Kambodžan itäosassa, Mekong-joen varrella. Se on samannimisen maakunnan pääkaupunki. Vuonna 2008 kaupungissa oli noin 29 000 asukasta.


title: Krâchéh

text: Mekong-joki on kulkukelpoinen Krâchéhiin asti, ja kaupungista on sekä vesi- että valtatieyhteys pääkaupunki Phnom Penhiin. Krâchéhin liepeiltä louhitaan liuskekiveä ja kaivetaan valkeaa ja keltaista savea.


title: Sisŏphŏn

text:
Sisŏphŏn eli Saophoan on kaupunki Kambodžan pohjoisosassa. Se on Bântéay Méancheăyn maakunnan pääkaupunki. Vuonna 2008 kaupungissa oli noin 61 600 asukasta.
Kaupunkiin tulee rautatie pääkaupunki Phnom Penhistä 300 kilometrin päästä.
Yhteys pohjoiseen, Poipotiin, ollaan rakentamassa osana kansainvälistä rataverkkoa, ja sen odotetaan valmistuvan 2013.


title: Here and There

text: Here and There on Elton Johnin toinen livealbumi, joka julkaistiin vuonna 1976. Otsikko viittaa kahteen Elton Johnin konserttiin: "Here" Royal Festival Hallissa Lontoossa ja "There" Madison Square Gardenissa New Yorkissa.


title: Here and There

text: Kaikki kappaleet kirjoittanut Elton John ja Bernie Taupin ellei toisin mainita.


title: Ranskan Tunisia

text: Ranskan Tunisia oli Ranskan entinen protektoraatti ja siirtomaa, joka perustettiin Bardonin sopimuksen myötä 12. toukokuuta 1881. Algerian Ranska oli valloittanut jo vuonna 1830.


title: Ranskan Tunisia

text: Ennen Ranskan valtakautta Tunisia oli kuulunut 1500-luvulta lähtien Osmanien valtakuntaan. 1700-luvun alusta lähtien maata hallitsi Husseiniittien dynastia.


title: Ranskan Tunisia

text: Protektoraatti lakkasi olemasta 20. maaliskuuta 1956, kun Tunisian kansallisliike sai neuvoteltua maan itsenäisyydestä.


title: Yleisurheilu kesäolympialaisissa 1952 – miesten 10 kilometrin kävely

text: Helsingin olympiakisojen miesten 10 kilometrin kävelyyn osallistui 23 urheilijaa edustaen 12 kansallisuutta. Kilpailupäivät olivat 24. ja 27. heinäkuuta. Matka oli miehillä viimeistä kertaa olympiakisojen ohjelmassa.


text: Kummastakin erästä kuusi nopeinta loppukilpailuun.


text:
1. erä
2. erä


title: Nun va Goldoon

text: Nun va Goldoon on Mohsen Makhmalbafin ohjaama iranilais-ranskalainen elokuva vuodelta 1996. Elokuva perustuu osittain tositapahtumiin ja se kertoo ohjaajan tapaamisesta nuoruudessaan puukottamansa poliisin kanssa. Elokuvassa näyttelijät esittävät tapahtumat kunkin osapuolen näkökulmasta. "Nun va Goldoon" sai tuomariston erikoismaininnan Locarnon elokuvajuhlilla 1996.


title: Tataouine

text: Tatouine (, berberiksi Tittawin) on 59 346 (2004) asukkaan kaupunki Etelä-Tunisiassa. Se tunnetaan pääosin berberien rauniokylänähtävyyksistä Ksar Ouled Soltanesta, Cheninistä ja Douiretistä. 1970-luvun lopulla se sai tunnettavuutta, kun ensimmäisen Tähtien sota -elokuvan aavikkoplaneetta Tatooinelle sijoittuvat kohtaukset kuvattiin Tataouinessa.


title: Yleisurheilu kesäolympialaisissa 1952 – miesten 50 kilometrin kävely

text: Helsingin olympiakisojen miesten 50 kilometrin kävelyyn osallistui 31 urheilijaa edustaen 16 kansallisuutta. Kilpailu käytiin 21. heinäkuuta. Vuoden 1936 olympiavoittaja Harold Whitlock käveli sijalle 11.


title: Työaikapankki

text: Työaikapankki eli tuntipankki on liukuvan työajan mahdollistava laskentatapa, joka mahdollistaa joustavan työhöntulo- ja lähtöajan sekä tuntikertymien korvaamisen palkallisena vapaa-aikana välittömän palkanmaksun sijasta. Tuntikertymät korvataan palkkana siis myös vapaa-ajan tapauksessa, mutta palkkatapahtuma vain siirtyy myöhemmäksi tuntien kerrytysajankohdasta vapaan pitoajankohtaan. Jos työntekijän palkka ehtii nousta ennen vapaan pitämistä, työntekijä voittaa, ja toisaalta jos palkka ei ehdi nousta niin työnantaja voittaa pääomakustannuksissa kun hän maksaa saman palkan hieman myöhemmin ilman korkoa.


title: Työaikapankki

text: Työaikapankin toimintaperiaate on yksinkertainen. Jos työssä ollaan kauemmin kuin työntekijän perustyöaika on, tuntipankkiin kertyy plussaa, ja kun työssä ollaan vähemmän kuin perustyöaika, tuntipankista vastaavasti vähenee saldoa. "Työaikasaldo" on näiden plus- ja miinusaikojen summa.


title: Työaikapankki

text: Työaikapankki vaatii reaaliaikaisen tuntikirjanpidon, jotta tiedetään, paljonko voidaan pitää vapaana, maksaa rahana, tai paljonko joudutaan tekemään työtä, jotta vaadittava työaika täyttyy.


title: Työaikapankki

text: Jotta työaikapankkia voidaan käyttää toimivasti, vaatii se toimivan työajan kirjaus- eli seurantajärjestelmän.


title: Työaikapankki

text: Yksinkertaisimmillaan työajanseurantajärjestelmä kirjaa työn alkamis- ja päättymisajat, joista lasketaan työssäoloaika ja verrataan sitä perustyöaikaan. Tästä saadaan päivän plus- tai miinussaldo.


title: Työaikapankki

text: Usein kuitenkin on poikkeusaikoja, jotka on hyvä kartoittaa ennen järjestelmän käyttöönottoa. Alla on lueteltuina tyypillisimmät saldoon vaikuttavat tekijät.


title: Työaikapankki

text:
Ylitöiden laskenta vaihtelee alan työehtosopimusten mukaan.
Pääsääntönä on, että työntekijällä ei kerry vuorokautisia ylityölisiä, jos ylityö on tehty omasta pyynnöstä. Tällöin tuntipankkiin menevä ylityö on yksinkertaista.


title: Työaikapankki

text:
Jos ylityö on työnantajan pyynnöstä tehtyä, pääsääntöisesti ylityöt viedään korotettuna tuntipankkiin.
Korotustavoissa on alakohtaisia eroja (lisätyö, ylityö 50 %, ylityö 100 %). Ylityökorotukset ja muut lisät voidaan pitää myös erillään tuntipankista ja maksaa aina palkanmaksun yhteydessä rahana.


title: Työaikapankki

text: Molemmissa tapauksissa työajanseurantajärjestelmän on kyettävä laskemaan ylityöt ja lisät omille palkkalajeilleen.


title: Työaikapankki

text:
Viikonloppukorotuksissa on alakohtaisia eroja.
Esimerkkinä; Lauantaityössä korvataan usein ensimmäiset 8 tuntia 50 % korotettuna ja ylimenevät 100 % korotettuna. Sunnuntaityössä kaikki tunnit korvataan 100 % korotettuina.


title: Työaikapankki

text: Työajanseurantajärjestelmän, joka pitää tuntipankkia, pitää kyetä erittelemään myös viikonlopputyöt. Lisäksi on otettava huomioon muut mahdolliset ylityökorvaukset, esim. viikkolepokorvaukset.


title: Työaikapankki

text: Jotta työaikapankki on ajan tasalla, on järjestelmän kyettävä laskemaan lomapäivät saldoltaan nollapäiviksi.


title: Työaikapankki

text: Samoin palkalliset sairauspäivät on järjestelmän kyettävä laskemaan saldoltaan nollapäiviksi.


title: Työaikapankki

text: Arkipyhäpäivien osalta pitää järjestelmän kyetä laskemaan oletuksena päivät nollapäiviksi sekä listaamaan arkipyhinä työskentelyt omalle palkkalajilleen.


title: Työaikapankki

text: Jos alan työehtosopimus velvoittaa, on järjestelmän kyettävä laskemaan myös työajanlyhennykset (”pekkaspäivät”), jotta tuntipankin saldo pysyy oikeellisena.


title: Työaikapankki

text: Näiden tulee myös näkyä omilla palkkalajeillaan.


title: Työaikapankki

text: Koska ylityöt ja muut lisät voidaan sopia myös maksettavaksi, on tuntipankista maksuun siirto toiminto välttämätön ominaisuus.


title: Työaikapankki

text: Työaikapankin kertymän rajoista sovitaan etukäteen. Jos saldo on sovittu nollattavaksi esim. kalenterivuosittain, on saldon nollaus toiminto välttämätön.


title: Työaikapankki

text: Työaikapankin sisältäviä järjestelmiä on markkinoilla muutamia. Järjestelmän valinnassa on hyvä kiinnittää hinnan lisäksi huomiota myös ylläpidon ja käytön helppouteen sekä tuen saatavuuteen ja ylläpidon/päivitysten hintaan. Parasta on jos järjestelmää voi testata käytännössä, ennen ostopäätöstä.


title: Yleisurheilu kesäolympialaisissa 1952 – miesten korkeushyppy

text: Helsingin olympiakisojen miesten korkeushyppyyn osallistui 36 urheilijaa edustaen 24 kansallisuutta. Kilpailu käytiin 20. heinäkuuta.


text: Karsinnoissa peräti 28 kilpailijaa ylitti karsintarajan 187. Karsintaan päättyi seuraavien urheilijoiden korkeuskilpailu:


title: Viirumetsäpöllö

text: Viirumetsäpöllö ("Ciccaba virgata" eli "Strix virgata") on keskikokoinen pöllöihin kuuluva lintu.


title: Viirumetsäpöllö

text: Sitä tavataan Keski- ja Etelä-Amerikassa Meksikosta Brasiliaan ja Argentiinaan: Argentiinassa, Belizessä, Boliviassa, Brasiliassa, Kolumbiassa, Costa Ricassa, Ecuadorissa, El Salvadorissa, Ranskan Guayanassa, Guatemalassa, Guyanassa, Hondurasissa, Meksikossa, Nicaraguassa, Panamassa, Paraguayssa, Perussa, Surinamessa, Trinidad ja Tobagossa, Yhdysvalloissa ja Venezuelassa.


title: Viirumetsäpöllö

text: Sillä on ruumiissa rinnassa ja kurkussa vaakasuoria raitoja ja selkäpuolella valkoisia merkkejä. Silmät ovat tummat ja pää on pyöreä. Korvatupsuja sillä ei ole. Sen pituus on 33–38 cm.


title: Viirumetsäpöllö

text: Viirumetsäpöllö on maalintu ja elää kuivissa ja kosteissa alavissa ja vuoristometsissä ja pensaikkoalueilla ja viljelyksillä 2 500 metrin korkeuteen saakka.


title: Viirumetsäpöllö

text: Sillä on alalajia:


title: Onnittelukortti

text: Onnittelukortti on muille ihmisille onnittelumielessä lähetetty postikortti, jonka tärkein sanoma on onnitteleminen. Onnittelukortteja lähetetään ihmisille yleensä mm. merkkipäivien, kuten syntymäpäivän, joulun, ystävänpäivän, pääsiäisen ja muiden juhlapyhien tienoilla. Onnittelukortti liitetään usein lahjaan, jos merkkipäivänä annetaan onniteltavalle ihmiselle lahja. Onnittelukortit sisältävät usein piirroksia, värejä ja muita graafisia efektejä ulkoasun kohentamiseksi. Onnittelukortteja myydään kaupoissa valmiina, mutta niitä voi myös valmistaa itse tyhjistä korttipohjista tai jopa pelkästä kartongista.


title: UCI World Tour 2011

text: UCI World Tour 2011 oli kolmas kausi, jolloin Kansainvälisen pyöräilyliiton kehittämä maantiepyöräilyn UCI World Ranking -pisteytys oli käytössä. World Tour -sarjaan kuuluivat merkittävimmät etappi- ja yhden päivän kilpailut, ja rankingpisteet määräytyivät World Tour -sarjan kilpailujen tulosten perusteella. Kaikilla 18 UCI ProTeam -tason tallilla oli osallistumisoikeus sarjan jokaiseen kilpailuun, lisäksi kilpailujen järjestäjät voivat kutsua mukaan haluamansa määrän UCI Continental Circuits -tason joukkueita. Kausi alkoi Tour Down Under -etappikilpailulla tammikuussa ja päättyi Lombardian ympäriajoon lokakuussa.


title: UCI World Tour 2011

text:
Lähde: UCI
"Lopullinen pistetilanne"


title: UCI World Tour 2011

text: Lähde: UCI


title: AIDS (troijan hevonen)

text: AIDS (myös Aids Info Disk tai PC Cyborg Trojan) on troijalainen haittaohjelma, joka estää tietokoneen käytön, ellei vaadittua rahasummaa makseta tietylle tilille. Se oli ensimmäisiä kiristysohjelma-tyylisiä viruksia.


title: AIDS (troijan hevonen)

text: Joulukuussa 1989 lähetettiin WHO:n tapaamisen vierailijoille ja englantilaisen tietokonelehden tilaajille tuhansia kopioita disketistä, jolla piti olla vuorovaikutteinen tietokanta AIDS:ista ja siihen liittyvistä riskeistä. Levyllä ollut ohjelma kuului "PC Cyborg Corporationille". Ohjelman asentaminen näytti seuraavan tekstin:


title: AIDS (troijan hevonen)

text: Ohjelman hinta, 378 dollaria, piti lähettää panamalaiseen postilokeroon.


title: AIDS (troijan hevonen)

text: Tämän jälkeen tietokoneeseen asentui laskuri, joka salli tietokoneen käynnistämisen 90 kertaa. Jos tänä aikana ei ollut maksanut panamalaiselle tilille ohjelman hintaa, niin virus piilotti tietokoneen tiedostot, tehden siitä käyttökelvottoman.


title: Michael Jackson: The Immortal World Tour

text: Michael Jackson The Immortal World Tour on Cirque du Soleilin pitämä kiertueshow, joka alkoi syksyllä 2011 Pohjois-Amerikassa. Show painottuu Michael Jacksonin tunnetuiksi tekemiin tanssiliikkeisiin sekä musiikkiin. Show kiertää Pohjois-Amerikkaa kahden vuoden ajan, jonka jälkeen se lähtee kiertueelle Eurooppaan ja muihin maanosiin. Show'n toinen osa nähdään Las Vegasissa alkuvuodesta 2013. Se tulee olemaan kiertueshow'ta enemmän teatraalisempi, korostaen teknologiaa ja 3D-grafiikkaa. Show'hun perustuvat soundtrack-albumi Immortal julkaistaan 21. marraskuuta 2011.


text: Montréal, QC - From 2 October 2011 to 3 October 2011 "(show première)"


text: Boise, ID - 3 January 2012


title: Vastarannan laulut

text: Vastarannan laulut on suomalaisen, Aknestik-yhtyeestä tutun laulaja-lauluntekijä Jukka Takalon toinen sooloalbumi, joka julkaistiin 2. helmikuuta 2011. Se debytoi Suomen virallisen listan sijalla 32.


title: Vastarannan laulut

text: Albumilta julkaistiin kaksi singleä: kantaa ottava, Takalon kotiseudun puolesta puhuva kappale "Martinniemi" sekä EP-levy "Homo EP"


title: Oleg Romantsev

text: Oleg Romantsev (, s. 4. tammikuuta 1954) on venäläinen jalkapallovalmentaja ja entinen puolustaja. Huhtikuusta 2009 lähtien hän on toiminut FK Spartak Moskovan organisaatiossa konsulttitehtävissä.


title: Oleg Romantsev

text: Romantsev syntyi Rjazanin alueella Neuvostoliitossa maantieinsinöörin perheeseen ja hän vietti lapsuutensa eri puolilla maata asuen muun muassa Kuolan niemimaalla, Altain alueella sekä Kirgisiassa. 1960-luvulla perhe asettui Krasnojarskiin Siperiaan, jossa Romantsev aloitti jalkapallouransa. Hän pelasi Avtomobilist Krasnojarskissa voittaen nuorten aluemestaruuden. Romantsev oli erittäin lupaava nuori hyökkääjä ja debytoituaan 1971 Avtomobilistin edustusjoukkueessa hänestä tuli nopeasti avauskokoonpanon mies. Pelipaikka vaihtui pian puolustajaksi, mutta se ei vähentänyt suurseurojen kuten FK Dynamo Kiovan ja FK Spartak Moskovan kiinnostusta Romantseviin.


title: Oleg Romantsev

text: Vuonna 1976 Romantsev siirtyi Avtomobilistin ja Spartakin välisen ystävyysottelun myötä moskovalaisseuraan. Hän ei kuitenkaan viihtynyt seuran ilmapiriissä ja palasi takaisin Krasnojarksiin. Spartak putosi kauden 1976 päätteeksi liigasta ja uuden valmentajan Konstantin Beskovin tavoitteeksi tuli nostaa Spartak takaisin pääsarjaan. Tätä tehtävää varten Beskov halusi Romantsevin joukkueeseen. Romantsevin tultua Moskovaan maajoukkuekutsun vuoksi, Beskov puhui hänet siirtymään Spartakiin. Romantsev tuli ja pelasi seurassa kaikkiaan 180 liigaottelua nousten seuran kapteeniksi 1979. Samana vuonna hän voitti Neuvostoliiton mestaruuden. Romantsev pelasi Spartakissa uransa loppuun, vuoteen 1983 saakka toimien joukkueen kapteenina.


title: Oleg Romantsev

text: Maajoukkuetasolla Romantsev pelasi Neuvostoliiton paidassa 9 maaottelua. Hän oli mukanan olympiajoukkueessa Moskovan kisoissa 1980 Neuvostoliiton ottaessa pronssia. Valmennusuransa Romantsev aloitti 1984 Krasnaja Presnja Moskovan peräsimessä. Romantsevin aikana joukkueessa pelasi Aleksandr Mostovoin ja Sergei Rodionovin kaltaisia nuoria lupauksia, jotka tekivät sittemmin mittavan uran venäläisessä jalkapallossa. Kaudella 1986 Romantsev johdatti Presnja Krasnajan Neuvostoliiton 2. divisioonan alueturnauksen mestariksi.


title: Oleg Romantsev

text: Kaudella 1988 Romantsev toimi FK Alania Vladikavkazin päävalmentajana 1. divisioonassa. Kaudeksi 1989 hänestä tuli FK Spartak Moskovan päävalmentaja seuraa 20 vuotta luotsanneen Beskovin väistyttyä. Romantsev sai heti tuloksia aikaan. Spartak voitti hänen debyyttikaudellaan Neuvostoliiton mestaruuden. Loistava menestys jatkui myös tulevina vuosina. Neuvostoliiton romahdettua Romantsev johdatti Spartakin kahdeksaan Venäjän mestaruuteen vuosina 1992–2001. Lisäksi Spartak voitti hänen alaisuudessaan kolme cup-mestaruutta ja eteni välieriin kaikissa kolmessa euroturnauksessa; Euroopan Cupissa, Cup-voittajien cupissa sekä UEFA Cupissa. Kaikkiaan Spartak pelasi hänen alaisuudessaan 100 ottelua euroturnauksissa.


title: Oleg Romantsev

text: Spartakin valmentamisen lisäksi Romantsevista tuli vuonna 1993 seuran puheenjohtajana. MM-kisojen 1994 jälkeen hän otti myös hoitaakseen Venäjän maajoukkuevalmentajan tehtävät. EM-vuonna 1996 hän jäi sivuun Spartakista Georgi Jartsevin valmentaessa seurajoukkuetta ja keskittyi täysillä Venäjään. EM-kisat olivat kuitenkin täydellinen floppi Venäjän jäätyä kovassa alkulohkossaan jumboksi. Hän palasi kaudeksi 1997 Spartakin peräsimeen, mutta vuonna 1998 maajoukkue kutsui jälleen. Toinen pesti kesti neljä vuotta, vaikka Venäjä jäikin ulos EM-kisoista 2000. Romantsev luotsasi maajoukkueen MM-kisoihin 2002, mutta jälleen kohtalona oli jääminen alkulohkoon, kun Belgia kaatoi Venäjän päätöskierroksella 3-2.


title: Oleg Romantsev

text: Kausi 2003 päätti lopulta Romantsevin pitkän valmennuspestin Spartakissa. Joukkue romahti mestaruusputkensa jälkeen kauas kärkitaistelusta ja Romantsev jätti seuran kesken kauden erottuaan ensin puheenjohtajan tehtävistä. Tämän jälkeen hän valmensi lyhyen aikaa FK Saturnia ja FK Dynamo Moskovaa ilman suurempaa menestystä.


title: Oleg Romantsev

text: Syksyllä 2008 Romantsevin nimi yhdistettiin FK Dynamo Pietariin, mutta sopimusta ei allekirjoitettu.


title: Oleg Romantsev

text: Huhtikuussa 2009 Romantsev palasi kuuden vuoden jälkeen Spartakiin konsultin ominaisuudessa. Hän tehtävänään on toimia seuran päävalmentajan Valeri Karpinin apulaisena.


title: Scripps Research Institute

text: Scrippsin tutkimusinstituutti (The Scripps Research Institute, TSRI) on Yhdysvalloissa toimiva biolääketieteeseen keskittynyt yksityinen tutkimuslaitos. Sillä on toimipisteet Kalifornian La Jollassa ja Floridan Jupiterissa. TSRI työllistää noin 3 000 tieteentekijää. Tutkimuslaitoksen perustaja oli filantrooppi Ellen Browning Scripps.


title: Majidreza Ehteshamzadeh

text: Majidreza Ehteshamzadeh (; s. 14. joulukuuta 1956) on iranilainen entinen pöytätennispelaaja. Hän osallistui Sydneyn olympialaisiin 2000 43-vuotiaana ja on maansa historian vanhin olympiaurheilija. Ehteshamzadeh pelasi kaksinpelissä kaksi ottelua häviten molemmat ja oli turnauksessa jaetulla viimeisellä sijalla.


title: Munamies

text: Munamies () on näyttelijä Riku Niemisen luoma ja esittämä sketsihahmo, joka tuli tunnetuksi MTV3-kanavalla lähetettävän "Putous"-ohjelman toisella tuotantokaudella talvella 2011. Hahmo nousi suureen suosioon, ja Nieminen sai lukuisia sketsihahmoon liittyviä työtarjouksia. Munamies voitti "Putoukseen" sisältyneen leikkimielisen ”Vuoden sketsihahmo 2011” -kilpailun. Hän sai kilpailun yleisöäänestyksessä neljä prosenttiyksikköä enemmän ääniä kuin kilpailussa toiseksi sijoittunut sketsihahmo, Aku Hirviniemen esittämä ”valvova rakennusmestari” Timo Harjakainen. Yhdessä "Putouksen" jaksossa Munamies esitti Rajattoman kanssa oman versionsa Mistakesin kappaleesta ”Pidä huolta”, joka tuli sittemmin myytäväksi internetiin. Munamies teki comebackin vuonna 2017 Putouksen 8. kaudella ja lauloi coverin Adelen "Hello"-laulusta. Laulu oli serenadi hänen tyttöystävälleen Muna-Liisalle.


title: Munamies

text: Toukokuussa 2011 Munamies julkaisi albumin "Munamiehen maailma", jota myytiin syyskuun 2011 loppuun mennessä yli 17 000 kappaletta. Hahmon seuraava albumi oli teemaltaan talviaiheinen, ja se julkaistiin 2. marraskuuta 2011. Molemmat albumit ylittivät kultarajan.


title: Munamies

text: Munamies on 60 senttimetriä pitkä (Niemisen oikea pituus on 181 senttiä), kimeä-ääninen kimmoisa kananmuna, joka harrastaa eksistentialismia ja munien maalailua eli bodypaintingia. Hänen tunnuslauseensa on: ”Pieni muna, iso sielu”. Munamiehen muita hokemia ovat ”Kumpi oli ensin, kana vai minä?” ja ”Mun mummuni muni mun mammani, mun mammani muni mun.”


title: Munamies

text: Munamies esitti "Putouksessa" erilaisia erikoistaitojaan ja kykyjään. Laulutehtävässä Munamies tulkitsi italiankielisen sävellyksen "Con te partirò", ja erityistaitoesityksessään hän osoitti naruhyppelytaitonsa Mikko Zetterbergin ja Sui-Hingin avustuksella. Munamies nähtiin "Putouksen" aikana myös muun muassa luistelemassa, hyppimässä trampoliinilla, hiihtämässä, laulamassa karaokea ja keilaamassa.


title: Munamies

text: Munamiehellä on paljon sisaruksia ja sukulaisia. Hänen tyttöystävänsä on nimeltään Muna-Liisa, joka on parodia Mona Lisasta. Munamiehellä on myös vaimo, Munamamma ja äitinä Kanaemo.


title: Puolan kansannousu

text: Puolan kansannousu voi viitata ainakin seuraaviin tapahtumiin:


title: Pyramido

text: Pyramido on muinaisen Egyptin aikaan sijoittuva aarteenetsintäpeli.


title: Pyramido

text: Upporikas, mutta valitettavasti hieman huolimaton faarao on elämänsä aikana kerännyt lukuisia aarteita eri maista ja kätkenyt ne pyramideihinsa suojaan varkailta. Hän ei kuitenkaan nyt valitettavasti ole enää varma, minne hän on mitäkin kätkenyt!


title: Pyramido

text: Mutta ehkäpä hänellä on onnea matkassa ja pelaajat apuna aarteiden etsimisessä.Korteissa on kolme erilaista selkäpuolta, "1", "2" ja "3". Kortit lajitellaan numeroiden mukaan omiin pinoihinsa. Kaikki kolme pinoa sekoitetaan hyvin ja pinot laitetaan vierekkäin pöydälle (kuvapuoli alaspäin).


title: Pyramido

text: Pelimerkit jaetaan aina ennen jokaista uutta peliä pelikoteloon uuteen järjestykseen.


title: Pyramido

text: Pelialusta (ja pelikotelo) on jaettu 12 neliömäiseen kenttään, joissa on jokaisessa neljä pyramidin paikkaa. Kaikki pelimerkit asetellaan pelikoteloon. Aarremerkkejä pelikoteloon laitettaessa voi valita ainoastaan sen, mihin kunkin kentän neljästä paikasta aarremerkin laittaa (kuvapuoli ylöspäin). Jokaiseen neliömäiseen kenttään tulee siis yksi aarremerkki.


title: Pyramido

text: Joku peliin kuulumaton (siis se, joka ei osallistu peliin) asettelee pelimerkit pelikoteloon muiden näkemättä, mihin hän ne asettaa. Merkkien asettelun jälkeen laitetaan päälle pelialusta. Pyramidit jaetaan pelialustan päälle (jakaja ei kuulu peliin). Yksi pyramidin paikka (jossa ei ole aarremerkkiä) jää ilman pyramidia.


title: Pyramido

text: Pelin pelaaminen aloitetaan ensimmäisen pinon aarrekorteilla (nuorempien pelaajien kanssa tämä voi olla myös ainut pelattava pino). Rohkein pelaaja saa aloittaa. Hänen jälkeensä vuoro kiertää myötäpäivään.


title: Pyramido

text: Ensimmäinen pelaaja paljastaa pinosta päällimmäisen aarrekortin. Kortti näyttää aarteen, jota hän etsii ja korttiin painettu luku osoittaa sen pistemäärän, jonka arvoinen aarre on, jos hän sen löytää. Pelaaja siirtää yhtä pyramidia tyhjään paikkaan.


title: Pyramido

text: Tämän jälkeen tulee pelissä kolme eri mahdollisuutta:


title: Pyramido

text: 1. Pyramidin alta ei paljastunut aarretta: pelaaja saa siirtää seuraavaa pyramidia.


title: Pyramido

text: 2. Pyramidin alta ei paljastunut sitä aarretta, jota etsittiin: Huono tuuri! Pelaajan pelivuoro on päättynyt ja vuoro siirtyy vasemmalla puolella olevalle pelaajalle, joka saa nyt yrittää löytää edeltäjänsä löytämättä jääneen aarteen.


title: Pyramido

text: 3. Pyramidin alta löytyi se aarre, jota pelaaja etsi: Onnekas pelaaja saa pitää itsellään aarrekortin kuvapuoli ylöspäin edessään (aarremerkki jääpaikalleen pelialustalle). Pelaajan vuoro on myös päättynyt. Hänen vasemmalla puolellaan oleva pelaaja vetää nyt vuorostaan ensimmäisestä pinosta esiin päällimmäisen kortin ja yrittää löytää kortissa olevan aarteen.


title: Pyramido

text: Huom! Jos pelaaja vetää pinosta sellaisen aarrekortin, jonka aarre on jo näkyvillä, hän on onnekas ja saa aarrekortin heti itselleen. Vuoro siirtyy sitten tavalliseen tapaan seuraavalle pelaajalle.


title: Pyramido

text: Tähän tapaan pelaajat raivaavat tietään vuoron perään pyramidien maassa.


title: Pyramido

text: Kun aarrekorttien ensimmäinen pino on käytetty loppuun, peli jatkuu edelleen ja otetaan esiin toinen korttipino. Toisella pelikierroksella etsitään aarteita ensimmäisen tapaan, mutta nyt jokaisen löydetyn aarteen jälkeen pelikoteloa siirretään yhdeksänkymmentä astetta (eli neljännes-kierros). Näin nähdään, kuka on todella hyvin painanut mieleensä aarteiden paikat (jos mukana on nuorempia pelaajia, näin ei ole pakko tehdä).